«Βόμβα» στα ακίνητα\n25-06-2015 | 13:18μμ\nΟι προτάσεις του Μαξίμου και των δανειστών έκρυβαν διατήρηση ΕΝΦΙΑ και υψηλές αντικειμενικές\nΑΠΟ ΤΟΝ ΓΙΩΡΓΟ ΠΑΠΑΚΩΝΣΤΑΝΤΙΝΟΥ\nΤο θέμα της συμφωνίας μεταξύ κυβέρνησης και δανειστών ήταν ακόμα στον αέρα, ωστόσο δεν πέρασε απαρατήρητο από την κοινωνία ότι οι εκατέρωθεν προτάσεις έκρυβαν «διπλή βόμβα» στα ακίνητα.\nΟύτε ο ΕΝΦΙΑ καταργήθηκε, παρά τις προεκλογικές αλλά και κάποιες μετεκλογικές εξαγγελίες της κυβέρνησης, ούτε οι αντικειμενικές αξίες μειώθηκαν!\nΠαρά τις σχετικές δεσμεύσεις αλλά και την ξεκάθαρη απόφαση του Συμβουλίου της Επικρατείας, οι αντικειμενικές τιμές των ακινήτων δεν πρόκειται να μειωθούν άμεσα. Εξέλιξη που θα έχει πολλαπλές επιπτώσεις, με κυριότερη από αυτές ότι ο ΕΝΦΙΑ που θα πληρωθεί φέτος θα υπολογιστεί με βάση τις σημερινές αντικειμενικές τιμές των ακινήτων, οι οποίες είναι κατά πολύ υψηλότερες από τις εμπορικές τιμές.\nΤο κατά πόσο αυτή η… καθυστέρηση στη μείωση των αντικειμενικών αξιών οφείλεται σε τεχνικούς λόγους, όπως πηγάζει από το υπ. Οικονομικών ή απλώς και μόνο έχει εισπρακτικό χαρακτήρα, είναι στην ευχέρεια του καθενός να το ερμηνεύσει. Μια φορά πάντως η εξέλιξη αυτή μάλλον διευκολύνει σημαντικά τα φοροεισπρακτικά σχέδια του ΥΠΟΙΟΚ, καθώς οι φορολογούμενοι θα κληθούν να πληρώσουν φόρο ακινήτων με αυξημένες τιμές.\nΑλλωστε η κυβέρνηση έχει δεσμευτεί έναντι των δανειστών να εξασφαλίσει από τον φόρο ακινήτων το ποσό των 2,65 δισ. ευρώ με την ουσιαστική διατήρηση του ΕΝΦΙA όχι μόνο το 2015 αλλά και για το 2016, κάτι που σημαίνει ότι 5.500.000 ιδιοκτήτες θα πληρώσουν και του χρόνου το «χαράτσι». Μάλιστα η πρόταση της χώρας προέβλεπε από τον ΕΝΦΙΑ τα ίδια έσοδα, ακόμη και αν μεσολαβούσε μείωση των αντικειμενικών αξιών, άρα οι αρμόδιοι ετοίμαζαν αλλαγές επί το δυσμενέστερο στα κλιμάκια υπολογισμού του φόρου.\nΧωρίς ενεργό μέτωπο η φωτιά στη Νέα Μάκρη – Απειλήθηκαν δύο οικισμοί (video)


Οι "ρωσόφιλοι" και ο Πούτιν | ithacanet.gr\nΟι "ρωσόφιλοι" και ο Πούτιν\nΆρθρο | Τετ, 12/07/2011 - 11:03\nΑπόγονοι της κοτσαμπάσικης πολιτικής σκηνής των πρώτων χρόνων της απελευθερωμένης από τους Τούρκους Ελλάδας, επανεμφανίζονται με ιδιαίτερο ζήλο, σήμερα.\nΣτη λογική των ρωσόφιλων, αγγλόφιλων και γαλλόφιλων κομμάτων, σήμερα επανέρχεται με σχετική ένταση, διάχυτη σε όλο το πολιτικό φάσμα, η ρωσόφιλη εκδοχή της υποτελούς, μικρής πλην έντιμης Ελλάδας.\nΕπικαλούνται την εμφάνιση του ρώσικου στόλου στην ανατολική Μεσόγειο, για να πεισθούμε πως ήρθε για να προστατέψει την Ελλάδα και τη μη χαραγμένη ελληνική ΑΟΖ.\nΔεν διστάζουν να προβάλλουν τις αυτοκρατορικές απαντήσεις σε δημοσιογράφους, που θέτουν ζητήματα ουσίας, όπως το θέμα της Τσετσενίας, πιστοί στη λογική των δύο κόσμων και της σύγκρουσης πολιτισμών.\nΌλα αυτά συμβαίνουν ή λέγονται, παρακάμπτοντας την ουσία του πολιτεύματος που έχει εγκαθιδρύσει ο Πούτιν στην Ρωσία: Ένα ολιγαρχικό καθεστώς, κράμα σταλινισμού και φασισμού, με κοινοβουλευτικό μανδύα.\nΕίναι επικίνδυνο να είσαι αντίπαλος του Πούτιν στη Ρωσία του σήμερα. Μπορεί να δολοφονηθείς ή να προγραφείς, από νεοναζιστικές ομάδες, που επιδιώκουν την καθαρότητα της ρώσικης φυλής.\nΈκαμε εκλογές ο Πούτιν και έλαβε το οριακό 49.67% έναντι του 64,% που είχε το 2007.\nΤο αποτέλεσμα ήρθε εν μέσω καταγγελιών για εκλογικές "παρατυπίες".\nτα κόμματα τις αντιπολίτευσης έχουν καταγγείλει περιστατικά εκλογικών παρατυπιών. Η ανεξάρτητη οργάνωση παρατηρητών (Golos), που χρηματοδοτείται από την Ευρωπαϊκή Ένωση και τις Ηνωμένες Πολιτείες, έχει καταγράψει περισσότερες από 5.300 καταγγελίες που αφορούν την προεκλογική και εκλογική διαδικασία.\nΜάλιστα, η πρόεδρος της Golos κρατήθηκε για αρκετές ώρες στο αεροδρόμιο της Μόσχας, με τις Αρχές να ζητούν να εξετάσουν τον φορητό υπολογιστή της.\nΤην Κυριακή καταγγέλθηκαν ακόμη και κυβερνοεπιθέσεις σε αντιπολιτευόμενους ή ανεξάρτητους δικτυακούς τόπους, όπως του ραδιοσταθμού Ekho Moskvy, ενώ συνελήφθησαν δεκάδες διαδηλωτές της αντιπολίτευσης σε συγκεντρώσεις που κατέστειλαν οι Αρχές.\n«Έχουμε λάβει χιλιάδες τηλεφωνήματα από τοπικά γραφεία, τα οποία επιβεβαιώνουν τεράστιες παραβάσεις και απάτες» δήλωσε ο αντιπρόεδρος του Κομμουνιστικού Κόμματος, Ιβάν Μελνίκοφ στην ιστοσελίδα του κόμματος. «Κατά τη διάρκεια της ημέρας νιώθαμε σαν να λαμβάναμε ανταποκρίσεις από εμπόλεμη ζώνη» πρόσθεσε.\nΕίναι γνωστός ο τρόπος της αντιμετώπισης των αντιφρονούντων στον Πούτιν, με τη μέθοδο της τρομοκρατίας και της καλλιέργειας ενός κλίματος φόβου.\nΑν μέσα στο φόβο και τον τρόμο, το καθεστώς Πούτιν λαμβάνει αυτό το ποσοστό, με όποιες ακόμα παρατυπίες έχουν γίνει, τότε ο αυτοκράτωρ Πούτιν, πρώην στέλεχος της KGB, είναι βέβαιο έχει χάσει την καλή μαρτυρία μέσα στο λαό του.\nΑκολούθησαν διαδηλώσεις της αντιπολίτευσης και ο Πούτιν κατέβασε στη Μόσχα τις ειδικές δυνάμεις του στρατού!\nΌχι, βέβαια, για να επιτεθούν στους αντιφρονούντες, αλλά για να προστατέψουν τον πολίτη. Κάθε ομοιότητα με άλλες χώρες και άλλα καθεστώτα είναι συμπτωματική.\nΑν και ο εκπρόσωπος του πρωθυπουργού Πούτιν δήλωσε ότι οι διαδηλώσεις πρέπει να παύσουν, οι διαδηλωτές αψήφησαν το στρατό και κατέβηκαν στους δρόμους. Εκατό και πλέον οι συλλήψεις.\nΟι μονάδες των ειδικών δυνάμεων «δεν έχουν παρά έναν και μοναδικό σκοπό: να εγγυηθούν την ασφάλεια των πολιτών», καθώς η πόλη έχει τεθεί σε κατάσταση «αυξημένου συναγερμού», δήλωσε ο αξιωματικός Βασίλι Παντσέκοφ στο πρακτορείο Ιντερφάξ, έπειτα από πληροφορίες σχετικά με στρατιωτικά μεταγωγικά οχήματα που κατευθύνονται προς τη Μόσχα.\nΣύμφωνα με το Ρόιτερς, εκπρόσωπος του Πούτι υποστήριξε ότι οι διαδηλώσεις πρέπει να σταματήσουν, καθώς και ότι πλέον οι κοινωνία χρείζεται να εκσυγρονιστεί. Όμως, ο κόσμος εξακολούθησε να διαδηλώνει και όπως αναφέρει το BBC, περισσότερα από 100 άτομα έχουν συλληφθεί. Μεταξύ αυτών και ο βετεράνος φιλελεύθερος πολιτικός, Boris Nemtsov.\nΑυτός θα μας "σώσει"!\nΑς μη φροντίσουμε να σωθούμε μόνοι μας.\nΕίναι άλλο να αξιοποιείς τα διεθνή γεωπολιτικά σχέδια των ισχυρών και τις όποιες αντιθέσεις τους, στηριγμένος στις δικές σου δυνάμεις και άλλο να περιμένεις τη ρώσικη αρκούδα να σε σώσει.


Πώς θα έχω περισσότερο γάλα στον θηλασμό; - BORO από την ΑΝΝΑ ΔΡΟΥΖΑ - boro.gr\nΑρχική / Ψυχολογία / Οικογένεια / Πώς θα έχω περισσότερο γάλα στον θηλασμό;\nΠώς θα έχω περισσότερο γάλα στον θηλασμό;\nΌλες οι νέες μανούλες που θηλάζουν έχουν ανησυχίες. Κάποιες από τις πιο συνηθισμένες είναι :\nΕίναι το γάλα μου αρκετό σαν ποσότητα;\nΕίναι το γάλα μου αρκετά θρεπτικό για το μωρό μου;\nΠώς θα μπορούσα να θηλάζω, αλλά να χάσω και τα κιλά της εγκυμοσύνης; Αν προσπαθήσω να χάσω βάρος, θα μειωθεί το γάλα μου; Θα εξακολουθεί να είναι το ίδιο θρεπτικό;\nΥπάρχουν τροφές που θα με βοηθούσαν να έχω περισσότερο γάλα;\nΥπάρχουν τροφές που δεν πρέπει να τρώω κατά τον θηλασμό;\nΣε αυτό το άρθρο θα επικεντρωθούμε στο ερώτημα εάν υπάρχουν τροφές που θα μπορούσαν να βοηθήσουν μία γυναίκα που θηλάζει να έχει περισσότερο γάλα και για το ποιες είναι οι ενδείξεις ότι το γάλα που παράγει καλύπτει τις ανάγκες του μωρού της. Επίσης θα αναφερθούν κάποια στοιχεία όσον αφορά την προσπάθεια απώλειας βάρους και κατά πόσο αυτή μπορεί να επηρεάσει τον θηλασμό.\nΗ παραγωγή και η ροή του γάλακτος είναι μία διαδικασία που στηρίζεται στην προσφορά και τη ζήτηση. Δηλαδή όσο το βρέφος τρέφεται με μητρικό γάλα, τόσο αυτό συνεχίζει να παράγεται. Πολύ σημαντικό είναι να θηλάζει το νεογνό, όποτε αυτό πεινάσει, χωρίς να δίνονται ενδιάμεσα υποκατάστατα μητρικού γάλακτος και υγρά με το μπιμπερό, διότι αυτό μπορεί να προκαλέσει μείωση της παραγωγής μητρικού γάλακτος.\nΗ θηλάζουσα θα πρέπει να έχει κατά νου ότι πέραν από την προσφορά και την ζήτηση, αυτά που είναι απαραίτητα για μια επαρκή γαλακτοφορία είναι να αναπαύεται ικανοποιητικά, να τρώει σωστά και ισορροπημένα και να έχει επαρκή πρόσληψη υγρών. Οι μητέρες δε «χάνουν» το γάλα τους. Μία όμως πιεστική ημέρα, μειωμένη ενεργειακή πρόσληψη και μειωμένη ανάπαυση είναι αρνητικοί παράγοντες. Με μία σωστή διατροφή και πρόσληψη υγρών, ξεκούραση και οπωσδήποτε συχνούς θηλασμούς, η παραγωγή γάλακτος ικανοποιεί τη ζήτηση από το βρέφος.\nΗ μέση ημερήσια παραγωγή γάλακτος για τους πρώτους 6 μήνες είναι περίπου 750 ml και μπορεί να κυμαίνεται από 550 εώς και 1200 ml. Ο όγκος του γάλακτος που παράγεται από την μητέρα εξαρτάται από την συχνότητα των θηλασμών, και επομένως όσο περισσότερο θηλάζει το βρέφος, τόσο μεγαλύτερη είναι και η παραγωγή γάλακτος. Κατά το δεύτερο εξάμηνο του θηλασμού, η παραγωγή γάλακτος συνήθως μειώνεται σε 600 ml ημερησίως, ενώ σ'αυτή τη χρονική περίοδο, τα περισσότερα βρέφη αρχίζουν να καταναλώνουν και στερεή τροφή, με αποτέλεσμα η συχνότητα του θηλασμού να μειώνεται.\nΟ εκ σεσημασμένος υποσιτισμός μπορεί να έχει ως αποτέλεσμα την μείωση της παραγωγής γάλακτος, χωρίς όμως να αλλοιώνεται η σύστασή του. Πάντως εκτός από τις βιταμίνες και το λίπος, η περιεκτικότητα του μητρικού γάλακτος στα υπόλοιπα θρεπτικά συστατικά δεν επηρεάζεται ιδιαίτερα από τη διατροφή της μητέρας. Επομένως, ένας περιορισμός στην ενέργεια που προσλαμβάνει η μητέρα, προκειμένου να χάσει γρήγορα βάρος, θα μπορούσε να μειώσει την ποσότητα του παραγόμενου γάλακτος, με αποτέλεσμα την αδυναμία κάλυψης των αναγκών του βρέφους και την υποβάθμιση της ανάπτυξής του. Έτσι, σε περίπτωση που η μητέρα προσπαθεί να χάσει βάρος, καλό θα ήταν ο ρυθμός απώλειας, να μην υπερβαίνει το 0,5 κιλό την εβδομάδα.\nΑπό τροφές, καλό θα ήταν το διαιτολόγιο της θηλάζουσας να περιλαμβάνει τροφές που περιέχουν φώσφορο (δηλαδή, γάλα, τυρί, κόκκινο κρέας, ψάρι, ψωμί, ρύζι, αυγά και βρώμη), καθώς φαίνεται ότι χρειάζεται για την παραγωγή γάλακτος. Τα ψάρια επίσης, είναι πλούσια σε ω-3 πολυακόρεστα λιπαρά οξέα, τα οποία είναι απαραίτητα για την ανάπτυξη του νευρικού συστήματος του εμβρύου και του εγκεφάλου του νεογνού. Καλό θα ήταν να καταναλώνονται τουλάχιστον 2-3 φορές την εβδομάδα.\nΑπό την επιστημονική ομάδα του διατροφολόγου Ευάγγελου Ζουμπανέα diatrofi.gr Μοσχου Λαμπρινή Διαιτολόγος Διατροφολόγος\nΠολλές θηλάζουσες αναφέρουν ότι εάν στο γεύμα τους δεν περιλαμβάνεται κρέας, δεν χορταίνουν. Και αυτό δείχνει το πόσο σοφή είναι η φύση. Ο οργανισμός, ζητάει περισσότερη πρωτείνη, καθώς το 70% της διαιτητικής πρωτεΐνης μετατρέπεται σε πρωτεΐνη γάλακτος.\nΟι ανάγκες για υγρά διαφέρουν από μητέρα σε μητέρα, επομένως δεν είναι απαραίτητο, ούτε χρήσιμο, να πίνετε μια συγκεκριμένη ποσότητα υγρών την ημέρα. Αντί γι' αυτό, η μητέρα θα πρέπει να ακούει τα μηνύματα του σώματός της. Θα ξέρει ότι δεν πίνει αρκετά υγρά, όταν τα ούρα της είναι σκούρα ή όταν έχει δυσκοιλιότητα. Τα ανοιχτόχρωμα ούρα και οι τακτικές κενώσεις είναι καλές ενδείξεις ότι πίνει αρκετά υγρά. Έρευνες επιβεβαιώνουν ότι η λήψη παραπάνω υγρών με το ζόρι, τα οποία μπορεί να προκαλούν και σωματική δυσφορία, δεν αυξάνει την παραγωγή γάλακτος.\nΕνδείξεις ικανοποιητικής παραγωγής γάλακτος από την θηλάζουσα, σύμφωνα με το "The Pediatric Nutrition Practice Group, Pediatric Manual of Clinical Dietetics, The American Dietetic Association, 1998, είναι οι παρακάτω:\n"Τρώτε τόσο, όσο να ικανοποιήσετε την πείνα σας" και "πίνετε τόσο, όσο να ικανοποιήσετε τη δίψα σας" είναι τα πιο σημαντικά σημεία που πρέπει να θυμάστε σχετικά με τη διατροφή και το θηλασμό. Ο οργανισμός σας, θα σας δώσει τα μηνύματα που χρειάζεστε. Δεν υπάρχουν πολύπλοκοι "κανόνες διατροφής" που πρέπει να ακολουθήσετε, ούτε τροφές που πρέπει να τρώτε ή να αποφεύγετε. Ανεξάρτητα από τις συνήθειες και τις προτιμήσεις σας, με το θηλασμό μπορείτε να δώσετε στο μωρό σας ό,τι καλύτερο.


Steam Early Access: Δωρεάν το Killing Floor 2 για 48 ώρες\nLinux-Team Forum » Η/Υ και Τεχνική Υποστήριξη » Νέα απο τον Κόσμο των Παιχνιδιών » Steam Early Access: Δωρεάν το Killing Floor 2 για 48 ώρες\nΣυν. Διάρκεια Σύνδεσης : 366Η 5ώ 45λ 55δ\nΒαθμοί : 51059\nΤην / Το Δευ 20 Ιουν - 2:45 αναρτήθηκε.\nΔωρεάν για 48 ώρες, μέσω του προγράμματος Steam Early Access, είναι ο νέος "action" τίτλος της Tripwire Interactive και συνέχεια του αυθεντικού Killing Floor, παρέχοντας στους χρήστες τη δυνατότητα να το αξιολογήσουν πριν προχωρήσουν στην αγορά του.\nΗ προσφορά δεν περιορίζεται στο δωρεάν αυτό διήμερο, καθώς ο νέος τίτλος διατίθεται με 33% έκπτωση στην αρχική του τιμή (από €26,99 στα €18,08) μέχρι και τις 20 Ιουνίου, η οποία επεκτείνεται και στις υπόλοιπες εκδόσεις του βιντεοπαιχνιδιού (Digital Deluxe Edition, Six Pack και Digital Deluxe Edition Upgrade).\nΑν πάλι θέλετε να γίνετε κάτοχος ενός ολοκληρωμένου πακέτου, δεν έχετε παρά να πάρετε το Tripwire Complete Bundle, με έκπτωση 47% στα €108, αποκτώντας όλους τους τίτλους της Tripwire και τα συνοδευτικά τους πρόσθετα. Μία ειδική VR έκδοση του Killing Floor (Incursion) ανακοινώθηκε και κατά τη διάρκεια της E3, συμβατή με το Oculus Rift.


Πάρτε θέση για το Tyros Triathlon 2019! Οι εγγραφές άνοιξαν! | Astros News\nTue, 18/06/2019 - 20:09\nΤο TyrosTriathlon 2019 με πολλές εκπλήξεις και φόντο τα υπέροχα τοπία ανάμεσα στα μονοπάτια του Πάρνωνα και το Μυρτώο Πέλαγος υπόσχεται πολλές και έντονες συγκινήσεις.\nΗ εκκίνηση είναι προγραμματισμένη για τις 09:00π.μ. και η απόσταση είναι Sprint (750m κολύμβηση- 20χλμ ποδήλατο- 5χλμ τρέξιμο). Στον αγώνα θα υπάρχουν ατομικές συμμετοχές αλλά και ομαδικές.\nΟ αγώνας θα πλαισιωθεί με παράλληλεςεκδηλώσεις – δράσεις για συμμετέχοντες και επισκέπτες. O Τυρός και η ευρύτερη περιοχή της Κυνουρίας αποτελεί τουριστικό θέρετρο συνδυάζοντας αρμονικά βουνό και πεντακάθαρες θάλασσες.\nΓια περισσότερες πληροφορίες και εγγραφές επισκεφτείτε την επίσημη ιστοσελίδα της διοργάνωσηςwww.tyrostriathlon.gr.


Γιατί η Shaya στέλνει πακέτο στον Νίκο Μουρατίδη;\nΓιατί η Shaya στέλνει πακέτο στον Νίκο Μουρατίδη; από BUZZLIFE article http://politis.com.cy/article/giati-i-shaya-stelni-paketo-ston-niko-mouratidi Όλα τα δυνατά συναισθήματα θα χωρέσουν στο «πακέτο», της Βίκυς Χατζηβασιλείου και αυτή την Κυριακή 17 Ιουνίου, στις 21,15 στον ALPHA Κύπρου 14.06.2018 10:28\n"Γιατί η Shaya στέλνει πακέτο στον Νίκο Μουρατίδη;"\nΌλα τα δυνατά συναισθήματα θα χωρέσουν στο «πακέτο», της Βίκυς Χατζηβασιλείου και αυτή την Κυριακή 17 Ιουνίου, στις 21,15 στον ALPHA Κύπρου\nΗ Μαρία, με ρομά καταγωγή, είναι μια γυναίκα που ανακάλυπτε σταδιακά ότι η ζωή της ήταν βασισμένη σε ένα ψέμα. Μέχρι τα εννιά της χρόνια πίστευε πως ο παππούς είναι ο πατέρας της και μητέρα της ότι είναι η θεία της. Η αποκάλυψη της αλήθειας έφερε μεγάλη αναστάτωση στη ζωή της και την έφτασε στα πρόθυρα της αυτοκτονίας. Χρειάστηκε να περάσει αρκετός καιρός για να συμφιλιωθεί με την ιδέα ότι η θεία της είναι η μητέρα της και ότι ο γείτονας που ερχόταν ανά διαστήματα από την Αμερική είναι ο βιολογικός της πατέρας. Την επαφή με τον πατέρα της την έχασε εδώ και 20 χρόνια. Αυτή την περίοδο μάλιστα είχε μάθει πως έχει έναν ακόμα αδερφό. Η Μαρία αναζητά τον πατέρα και τον αδερφό της. Άραγε θα αποδεχτούν και οι δύο την πρόσκληση; Πώς ήταν τα παιδικά χρόνια του αδερφού; Η Μαρία για πρώτη φορά θα έρθει αντιμέτωπη με αλήθειες. Θα μπορέσει να διαχειριστεί αυτή την τόσο σημαντική στιγμή της ζωής της;\nAlpha Βίκυ Χατζηβασιλείου


on 04 Μαρτίου 2017 . Posted in Διαδόσεις\nΈξι άνθρωποι χάνονται κάθε μέρα στην Ελλάδα από αυτοκινητικά δυστυχήματα ενώ είναι μεγάλος ο αριθμός των αναπήρων που έχασαν τη λειτουργικότητά τους μετά από ένα αυτοκινητιστικό ατύχημα…. Και όλα αυτά συμβαίνουν επειδή οι Έλληνες στερούνται παιδείας! Συνηθισμένες, καθημερινές εικόνες: το αλκοόλ, η μεγάλη ταχύτητα, ο οδηγός με τον καφέ στο ένα χέρι και με το άλλο να κρατάει το τιμόνι, ή να μιλάει στο κινητό αν και γνωρίζει ότι διασπάται η προσοχή του! Τα παιδιά στη θέση του συνοδηγού ή πίσω όρθια στο κενό των καθισμάτων! Όσο για τα μηχανάκια; Όλη η οικογένεια καβάλα και χωρίς κράνη. Να ένας εύκολος τρόπος να αποδεκατίσουμε τον ελληνικό πληθυσμό. Μετά από ένα δυστύχημα γίνεται για μια-δυό μέρες λόγος και μετά συνεχίζουμε το ίδιο βιολί…\nΠότε οι κάδοι;\nTι έγινε τελικά με εκείνους τους βυθιζόμενους κάδους που έχουν τοποθετηθεί εδώ και μερικούς μήνες σε διάφορα σημεία στο κέντρο των Ιωαννίνων; Πότε θα λειτουργήσουν; Όχι τίποτε άλλο, για διακόσμηση δεν κάνουν, οπότε είναι καιρός να αποκτήσουν πρακτική χρήση για να μην στέκουν εκεί όπου τους έβαλαν… παραμελημένοι απ’ όλους! Αναμένουμε λοιπόν μια σχετική ενημέρωση!..\nΈνιωσε ντροπή ο Τσίπρας για τη στάση του Κυριάκου στη Γερμανία και μάλιστα αυτό που ένιωσε το εξέφρασε με γερμανικό όρο που όπως είπε δεν μεταφράζεται στα ελληνικά. To ότι ο Κυριάκος έδωσε μάχη εναντίον του GREXIT δεν άρεσε στον Τσίπρα; Αλλά αφού μετά την εκμάθηση της αγγλικής μαθαίνει και γερμανικά και μάλιστα λέξεις που δεν έχουν μετάφραση στα ελληνικά, μπράβο του! Εμείς όμως με ποιες λέξεις και σε ποια γλώσσα να εκφράσουμε τα συναισθήματα που μας προκαλεί ο Τσίπρας απ’ την ώρα που ανέλαβε την εξουσία και δεν τήρησε ούτε στο ελάχιστο τις υποσχέσεις του;\nΑμερικανός γερουσιαστής δήλωσε με πολλή έμφαση ότι η πρώην Γιουγκοσλαβική Δημοκρατία της Μακεδονίας δεν υπάρχει ως κρατική οντότητα και το δυνατόν ταχύτερο πρέπει να διαλυθεί και να απορροφηθεί από τα γειτονικά κράτη, δηλαδή από την Αλβανία, το δυτικό μέρος και το ανατολικό από την Βουλγαρία! Εδώ αρχίζουν οι ενστάσεις και αυτή η παραπληροφόρηση οφείλεται εν μέρει και σε δική μας υπαιτιότητα. Ο πρώτος πρόεδρος της FYROM Κύρο Γκλιγκόρωφ ή Κύριλλος Γρηγοριάδης στο βιβλίο του κάνει λόγο για 100.000 Έλληνες στην πΓΔΜ, ενώ εμείς για να μην τους σεκλετίσουμε τους περιορίζουμε σε 412 ψυχές (δήλωση της Ντόρας Μπακογιάννη), όμως ο δικηγόρος Δημήτριος Γαρούφας στο βιβλίο του τους ανεβάζει σε 300.000 άτομα ελληνικής καταγωγής. Ευκαιρία λοιπόν να ζητήσουμε τουλάχιστον το Μοναστήρι ή Βιτώλιο κατά το Βυζάντιο το Βέλες ή Βελεσσό και την Στρύγκα ή Ιουστινιανούπολη και φυσικά όλη την λίμνη Δοϊράνης που με την Διάσκεψη του Βουκουρεστίου το 1913 δόθηκαν τα 2/3 αυτής στη Γιουγκοσλαβία ως μεγαλύτερο κράτος και μόλις το 1/3 στην Ελλάδα ως μικρότερο. Αυτή η αδικία πρέπει να διορθωθεί!..\nΠερπατώντας στα Γιάννενα, αν έχεις όρεξη, μπορείς να παρατηρήσεις πολλά απίστευτα πράγματα, που θα σε κάνουν να γελάσεις ή και να… κλάψεις! Αφορμή γι’ αυτή τη διαπίστωση, φωτογραφία που ανάρτησαν οι «Σκεπτόμενοι Πολίτες». Είναι από δρόμο κάθετο στην Αρχιεπισκόπου Μακαρίου, στο ύψος περίπου του ΚΕΠΑΒΙ και δείχνει μία πινακίδα STOP γυρισμένη… ανάποδα (φωτό)! Την κάρφωσαν κατά λάθος ανάποδα, τη γύρισε κανένας για να... κάνει πλάκα δεν ξέρουμε. Πάντως, ως πόλη έχουμε πολύ δρόμο ακόμα για να γίνουμε Ευρωπαϊκή!\nΣυνολικά 31 συμβασιούχοι υπάλληλοι θα προσληφθούν από το Υπουργείο Πολιτισμού, ενόψει και της θερινής περιόδου για απασχόληση στα μουσεία και τους αρχαιολογικούς χώρους της Ηπείρου. Οι περισσότεροι θα εκτελούν χρέη φύλακα, ενώ κάποιοι θα εργαστούν στην καθαριότητα. Αξίζει να αναφερθεί εδώ ότι στον αρχαιολογικό χώρο της Δωδώνης θα απασχοληθούν πέντε φύλακες και ένας νυχτοφύλακας, ενώ η Νικόπολη θα ενισχυθεί με συνολικά εννέα συμβασιούχους. Ας ελπίσουμε ότι έτσι θα λειτουργούν οι αρχαιολογικοί χώροι με πλήρες ωράριο το καλοκαίρι…\nΣε όποια χώρα κι αν επιβλήθηκαν οι συνταγές του ΔΝΤ τα αποτελέσματα για τους λαούς ήταν τα ίδια αφού δεν υπάρχει πλέον σαφής νομοθεσία, τα προγράμματα διάσωσης επιβάλλονται με ένα νόμο που δεν προλαβαίνουν να τον διαβάσουν εκείνοι που τον ψηφίζουν, η περιρρέουσα ατμόσφαιρα είναι χαοτική, οι τιμές είναι ρευστές και οι συνειδήσεις των πολιτικών που αποφασίζουν είναι ελαστικές! Μάλιστα, το υπουργείο Οικονομικών των ΗΠΑ καθώς και το ΔΝΤ απαιτούν να πραγματοποιούνται με πολύ γρήγορο ρυθμό οι ιδιωτικοποιήσεις στις χώρες που πλήττονται από κρίσεις. Παράδειγμα το Μεξικό όπου για να το «σώσουν» έθεσαν τότε ως όρο την άμεση πραγματοποίηση ιδιωτικοποιήσεων και λέγεται ότι δημιούργησαν 23 νέους δισεκατομμυριούχους….\nΓια να προβλέψουμε σε ποιες χώρες θα αναδυθούν νέοι δισεκατομμυριούχοι θα πρέπει να κοιτάξουμε προς τις χώρες όπου ανοίγουν οι αγορές. Μάλιστα, ως συνέπεια της κρίσης εμφανίζεται το φαινόμενο της πρωτοφανούς αύξησης της ξένης ιδιοκτησίας. Από τη Ρωσία διδαχθήκαμε ότι όσο πιο γρήγορα γίνεται η μεταφορά του πλούτου τόσο μεγαλύτερα είναι τα κέρδη. Στη Βολιβία πουλήθηκε η εθνική πετρελαϊκή εταιρεία, οι εθνικές επιχειρήσεις αερομεταφορών, σιδηρόδρομοι, ηλεκτρισμός και τηλεφωνία. Όλα σε ξένους. Ενώ στη Ρωσία τα έπαθλα δόθηκαν σε ντόπιους. Όσο για την Αργεντινή, εκτός των άλλων πουλήθηκαν ακόμη και τα εθνικά συνταξιοδοτικά ταμεία...\nΠαρατηρώντας το ελληνικό φαινόμενο απορούσαμε με τη στάση της τρόικας αρχικά και αργότερα των θεσμών που δεν έθιγαν ούτε στο ελάχιστο τα προνόμια των πολιτικών. Η εξήγηση είναι πως τους θέλουν συμμάχους. Διαφορετικά δεν θα μπορούσαν μόνοι τους οι θεσμοί να επιβάλλουν τις παρανοϊκές εντολές τους. Βλέπεις, οι κυβερνήσεις νομιμοποιούν την παρουσία τους και τη συμμετοχή τους στα προγράμματα του ΣΟΚ με εκλογές. Όμως υποχρεώνονται να καταφεύγουν στη βίαιη επιβολή των μέτρων πρώτα για να διατηρήσουν την εξουσία τους και μετά για να υπερασπιστούν τις μεταρρυθμίσεις τους που περιέργως τις επιβάλουν ως την κατάλληλη συνταγή για να βγει, δήθεν, η χώρα από την κρίση. Μόνο που αντί να σώζεται ο λαός, αυτός βυθίζεται περισσότερο.\nΣτην Αργεντινή όταν το Δεκέμβρη του 2001 ο Πρόεδρος και ο Υπουργός Οικονομικών προσπάθησαν να επιβάλλουν κι άλλα μέτρα λιτότητας, τα οποία ως συνήθως είχε ζητήσει το ΔΝΤ ο πληθυσμός εξεγέρθηκε και ο Πρόεδρος δραπέτευσε από τη χώρα με ελικόπτερο! Βλέπεις, κάποια στιγμή οι λαοί αποφασίζουν ότι δεν πάει άλλο. Όσο τελούν εν αναμονή τα μέτρα χτίζουν τείχη το ένα πάνω στ’ άλλο και κάνουν ακόμη πιο δύσκολη τη ζωή των πολιτών. Η απόφαση του ΔΝΤ που ζητάει τη φορολόγηση των φτωχών για να μειωθεί το δημοσιονομικό έλλειμμα είναι μία συνήθης πρακτική που δεν οδηγεί ποτέ σε διεξόδους. Αντιθέτως κάνει τους φτωχούς φτωχότερους και διαλύει τη μεσαία τάξη.


Τι είναι η Φλεγμονή και πως αντιμετωπίζεται | Vrisko Blog\nΤι είναι η Φλεγμονή και πως αντιμετωπίζεται\nΑνάλογα με το όργανο στο οποίο εκδηλώνεται, η φλεγμονή ονομάζεται με το όνομά του και την κατάληξη –ίτιδα (π.χ. φλεγμονή στις αμυγδαλές: αμυγδαλίτιδα, φλεγμονή στον τένοντα: τενοντίτιδα, κ.ο.κ.). Σκοπός της φλεγμονής είναι να καταπολεμηθεί το βλαπτικό αίτιο. Αν αυτό μπορέσει να γίνει τοπικά, η φλεγμονή είναι τοπική, ενώ αν δεν μπορέσει να περιοριστεί, συμμετέχει όλο το σώμα και η φλεγμονή ονομάζεται συστηματική. Μια τοπική φλεγμονή εκδηλώνεται με πόνο, ερυθρότητα, θερμότητα, οίδημα στην περιοχή και, ανάλογα με την περίπτωση, περιορισμό της λειτουργικότητας (π.χ. φλεγμονή σε μια άρθρωση οδηγεί σε μειωμένη κινητικότητα της άρθρωσης). Τα συμπτώματα αυτά οφείλονται στην αυξημένη αιμάτωση της περιοχής και στη μεταφορά αμυντικών στοιχείων (λευκών αιμοσφαιρίων και αμυντικών πρωτεϊνών) από το αίμα στον χώρο της φλεγμονής, προκειμένου να πολεμήσουν τον βλαπτικό παράγοντα. Μια συστηματική φλεγμονή εκδηλώνεται με αλλαγές στα ζωτικά σημεία (θερμοκρασία, σφυγμοί, αρτηριακή πίεση και αναπνοές), συνήθως προς τα πάνω (πυρετός, ταχυκαρδία, αυξημένη αρτηριακή πίεση, ταχύπνοια).\nΠώς αντιμετωπίζεται η Φλεγμονή\nΤα συμπτώματα της φλεγμονής συχνά προκαλούν σημαντική ενόχληση στον ασθενή και ο μετριασμός τους, τον ανακουφίζει. Γενικά μέτρα για την αντιμετώπιση της φλεγμονής είναι:\nΑνύψωση της περιοχής (εφ’ όσον είναι δυνατό)\nΑνάλογα με την εντόπιση και την αιτία που προκάλεσε τη φλεγμονή, χρειάζεται ειδικότερη αγωγή, π.χ. αντιβιοτικά σε βακτηριακές λοιμώξεις, ανοσοκατασταλτικά και ανοσοτροποποιητικά σε ρευματικά νοσήματα, κλπ. Κλείστε On line ραντεβού με την / τις ειδικότητες γιατρών σχετικές με το σύμπτωμα Παθολόγος, Γενικός Ιατρός Για αναζήτηση γιατρών σε ειδικότητες σχετικές με το σύμπτωμα από το Vrisko.gr Παθολόγος, Γενικός Ιατρός


Xbox Series X: Κυκλοφορεί επίσημα το Νοέμβριο | Techblog.gr\nΤετάρτη, 12/08/2020 · Κώστας Λεοντιάδης Microsoft Xbox Xbox Series S\nΜπορεί η Microsoft και η Sony να έχουν αποκαλύψει τις next-gen προτάσεις τους με τα Xbox Series X και PlayStation 5 αντίστοιχα, όμως ακόμα μένουν πολλά ερωτήματα να απαντηθούν. Αν και δε γνωρίζουμε ακόμα τη τιμή των επερχόμενων κονσολών, πλέον γνωρίζουμε πότε θα δούμε το επόμενο Xbox.\nΜέσα από το επίσημο blog της η Microsoft ανακοίνωσε πως το Xbox Series X θα κυκλοφορήσει το Νοέμβριο σε όλες τις αγορές, χωρίς όμως να μας δίνει ακριβή ημερομηνία. Όπως ανακοίνωσε η ίδια, η κονσόλα θα έρθει με πάνω από 100 τίτλους να είναι optimized για το νέο σύστημα, οι οποίοι θα είναι διαθέσιμοι μέχρι το τέλος του έτους.\nΣύμφωνα με τη Microsoft, το Xbox Series X θα προσφέρει hardware-accelerated Direct X raytracing, έως και 120 καρέ ανά δευτερόλεπτο, γρηγορότερα loading και γρήγορη συνέχεια με υποστήριξη πολλαπλών παιχνιδιών. Πάνω από 40 τίτλοι που ήδη κυκλοφορούν θα αξιοποιούν τη δύναμη της νέας κονσόλας, όπως και πάνω από 50 επερχόμενα παιχνίδια, μαζί με αποκλειστικότητες όπως The Medium, Scorn, Tetris Effect: Connected και άλλα.


«Η μετάφραση»: Το πιο πρωτότυπο who dunnit της χρονιάς | LiFO\n19.9.2017 | 14:42\nΟ Ντε Σάντις είναι Αργεντινός, και φυσικά —μάλλον: αναπόφευκτα— θεός και πνευματικός του πατέρας του δεν θα μπορούσε να είναι άλλος από τον Μπόρχες. Και μάλιστα εκείνος ο Μπόρχες που αγαπούσε με πάθος την Αστυνομική Λογοτεχνία, και τη μελετούσε επισταμένως, πάντα με την παιγνιώδη επιμέλεια του επαγγελματία αναγνώστη — τόσο μόνος όσο και μαζί με τον Κασάρες. Θυμόμαστε, μάλιστα, ακόμη πως οι δυο τους, ο τυφλός βιβλιοθηκάριος και ο επινοητής της «Εφεύρεσης του Μορέλ», είχαν καταρτίσει κάποια στιγμή τον απόλυτο κατάλογο δραστών ενός αστυνομικού βιβλίου, ή μάλλον όλων των αστυνομικών βιβλίων. Τελευταίος ένοχος στη λίστα τους, τελευταίος καλά κρυμμένος δολοφόνος, ήταν ο αναγνώστης.\nΑυτά και πολλά-πολλά άλλα περί τον Μπόρχες και το crime fiction τα ξέρει πολύ καλύτερα από εμάς ο Ντε Σάντις, που τον γνωρίσαμε πριν από μία δεκαπενταετία περίπου στην κοινού ύφους —αλλά και «είδους»— «Μαύρη φιλολογία» του (μετάφραση Κρίτων Ηλιόπουλος, Εκδόσεις Opera). Στη «Μετάφραση», που εκδόθηκε το 1998, ο πενήντα τεσσάρων ετών σήμερα συγγραφέας αποδομεί, υπό μία έννοια, το Αστυνομικό καθαυτό, υπογράφοντας παρά ταύτα ένα εμβληματικό πλην εξαιρετικά χαμηλών τόνων νουάρ — ένα «φιλολογικό νουάρ», ένα ιδιαίτερο βιβλίο που το αγαπάς πολύ όσο το διαβάζεις. Όλα γυρίζουν γύρω από τις λέξεις: τα θύματα, ο θύτης, το περιβάλλον, οι δεύτεροι ρόλοι, όλα όσα μαθαίνουμε και όσα δεν είναι εκ των πραγμάτων δυνατόν να μαθευτούν ποτέ. Η «Μετάφραση» είναι ακριβώς ένα βιβλίο που εξερευνά μία σειρά εγκλημάτων, παρέχοντάς μας όμως έναν άλλον ένοχο. Είναι ένα νουάρ. Όμως ας πάρουμε τα πράγματα από την αρχή. Δεν θα πούμε πάντως πολλά για αυτή τη νουβέλα, την οποία συστήνουμε με θέρμη σε όλους τους φίλους που μας διαβάζουν, για να την ανακαλύψουν αργά-αργά μόνοι, μέσα σε ένα ωραίο βράδυ.\nΔιαβάστε το. Είναι ωραίο ανάγνωσμα, είναι άψογα μεταφρασμένο από τον Κρίτωνα Ηλιόπουλο, έχει υψηλή λογοτεχνική αξία, θυμίζει Μπόρχες, Κασάρες και Μπολάνιο —αλλά και Σιμενόν— είναι «βιβλιοφιλικό» και είναι ένα καθαρόαιμο νουάρ χωρίς να το κρύβει.\nΟ Μιγκέλ Ντε Μπλαστ, λοιπόν, επαγγελματίας μεταφραστής, όχι πολύ γνωστός, όχι επιτυχημένος, ένας χαρακτήρας κλειστός και μοναχικός, βαρύς, καλείται από ένα φίλο του σε ένα συνέδριο μεταφραστών. Ο χώρος όπου θα διεξαχθεί το μάλλον φιλόδοξο και ενδεχομένως «άχρηστο» συνέδριο είναι μακριά και έξω από κάποια μεγάλη πόλη, σε μια ανησυχαστική ερημιά: έξω και μακριά από το πλήθος. Είναι ένας κατεξοχήν ασπρόμαυρος κόσμος, ένας κόσμος βιβλίου — και διαρκούς βροχής. Ένα ξενοδοχείο-φάντασμα:\nΟι άλλοι επιβάτες σχολίαζαν το τοπίο, δηλαδή το μη-τοπίο. Στις δύο πλευρές του δρόμου δεν υπήρχε τίποτα. Ούτε ένα κτίσμα σε ογδόντα χιλιόμετρα. Η βλάστηση, χαμηλή και αγκαθωτή, απλωνόταν χωρίς όρια. [...] Το ξενοδοχείο ήταν εντελώς δυσανάλογο σε σχέση με το Πουέρτο Σφίγγα. Ήταν το κέντρο ενός μεγάλου τουριστικού συγκροτήματος που δεν είχε καταφέρει να υπάρξει ποτέ. Το αποτελούσαν δύο πτέρυγες, που σχημάτιζαν γωνία πάνω στην ακτή. Το ένα μισό είχε ολοκληρωθεί και ήδη άρχιζε να παρακμάζει. Το άλλο μισό δεν είχε ούτε πόρτες, ούτε παράθυρα, ούτε εσωτερικά χωρίσματα. Μια τεράστια πινακίδα ανακοίνωνε τη συνέχιση των έργων, όμως δεν φαίνονταν πουθενά ούτε μηχανήματα, ούτε εργάτες, ούτε υλικά οικοδομής. Πάνω από την είσοδο διάβασα με ασημένια γράμματα: Διεθνές Ξενοδοχείο Ο Φάρος.\nΗ κάμερα μάτι-και-αυτί —το μάτι και το αυτί του αφηγητή Ντε Μπλαστ/Σάντις— ακολουθεί τους καλεσμένους συνέδρους, που σχηματίζουν μικρές ομάδες ψιθυριστών στις σάλες του μισοτελειωμένου ξενοδοχείου ετοιμάζοντας τις ανακοινώσεις τους καθώς φτάνουν ένας-ένας, κουρασμένοι από το ταξίδι, νωθροί και μοιάζοντας να κουβαλούν άλλος λιγότερα και άλλος περισσότερα μυστικά πίσω από το βλέμμα τους. Θα μάθουμε για τις σχέσεις μεταξύ τους, για τις εμμονές και τις δεξιότητές τους, καθώς και άκρως ενδιαφέροντα στοιχεία για το μεταφραστικό παρελθόν τους. Ο Ντε Μπλαστ, που μόλις προ ολίγων ωρών είχε αποχαιρετήσει τη σύζυγό του στην πόλη, θα βρεθεί πρόσωπο με πρόσωπο με την παλιά μεγάλη του αγάπη, την Άννα:\nΤην αγκάλιασα. Υπάρχει μια αίσθηση που τη λένε déjà vu· υπάρχει μια άλλη, λιγότερο συχνή ή πιο κρυμμένη, που τη λένε jamais vu, όταν νιώθεις ότι κάτι καθημερινό είναι καινούργιο, ότι ποτέ πριν δεν έχεις ζήσει αυτή την εμπειρία. Και τα δύο αυτά αναμείχθηκαν τη στιγμή εκείνη.\nΣτο μεταξύ, έξω, στην παραλία, η θάλασσα αρχίζει και ξεβράζει κουφάρια θαλάσσιων λεόντων, που κάποιος εσκεμμένα έχει μακελέψει. Προμήνυμα για τον πρώτο φόνο —ή μήπως δεν είναι φόνος αλλά αυτοκτονία;— που θα ακολουθήσει μέσα στο ξενοδοχείο; Ίσως. Σε κάθε περίπτωση, το σκηνικό αλλάζει από τη μια στιγμή στην άλλη. Το έως τότε κλίμα στα πηγαδάκια των μεταφραστών θα μπορούσε να περιγραφεί έτσι:\n«Έλεγα στον συνάδελφο ότι μια φορά έχασα το πρωτότυπο από ένα γκανγκστερικό μυθιστορηματάκι, "Μια σαύρα μέσα στη νύχτα". Το ξέχασα σ' ένα παγκάκι του ιππόδρομου. [...] Τηλεφωνώ στον εκδότη, μου λέει ότι δεν έχει άλλο αντίτυπο και θέλει τη μετάφραση μέσα σε δύο μέρες. Τι σχέδιο έχει το εξώφυλλο; ρωτάω. Ένας μασκοφόρος μπήγει ένα μαχαίρι σε μια κοκκινομάλλα. Η λαβή έχει σχήμα σαύρας. Λέει το οπισθόφυλλο πού διαδραματίζεται η πλοκή; Στη Νέα Υόρκη. Πέρασα όλη τη νύχτα μεταφράζοντας το χαμένο πρωτότυπο. Έκανε τρεις εκδόσεις».\nΣτη «Μετάφραση», που εκδόθηκε το 1998, ο πενήντα τεσσάρων ετών σήμερα συγγραφέας αποδομεί, υπό μία έννοια, το Αστυνομικό καθαυτό, υπογράφοντας παρά ταύτα ένα εμβληματικό πλην εξαιρετικά χαμηλών τόνων νουάρ.\nΜολονότι λοιπόν το κλίμα είναι τέτοιο, και το απολαμβάνουμε «μ' αυτή τη λατρεία που σου ξυπνούν όσοι ξέρουν να συνοψίζουν το παρελθόν, πάντοτε δίχως επιτήδευση, με μετρημένες στα δάχτυλα απλές ιστορίες», ξάφνου αλλάζει: ένας αστυνομικός επιθεωρητής εισβάλλει στο ξενοδοχείο (τίποτε «εξαιρετικό»: είναι ένας επαρχιώτης που σπάνια βρίσκεται αντιμέτωπος με βία και φονικά, ένας άνθρωπος που απλώς αγαπά την τάξη), ο Τύπος ενδιαφέρεται για πρώτη φορά για το κατά τα άλλα αδιάφορο σχεδόν για τους πάντες συνέδριο, οι προσκεκλημένοι κοιτούν με περίσκεψη και βουλιμία τις κινήσεις των συναδέλφων τους προσπαθώντας να καταλάβουν ποιος θα μπορούσε να ήταν ο δολοφόνος, και άραγε γιατί, ενώ ο διοργανωτής του συνεδρίου κάνει ό,τι περνά από το χέρι του για να συνεχίσουν οι εργασίες όσο πιο αδιατάρακτα είναι δυνατόν δεδομένης της διαμορφωθείσας νέας κατάστασης. Πράγμα που έχει ως αποτέλεσμα πολλές απολαυστικές —και «αναστοχαστικές»— σελίδες με ιστορίες γύρω από τη μετάφραση (τον Λόγο και τα ποικίλα διάμεσά του):\nΜίλησε για την τεχνική γλώσσα ορισμένων Κινέζων καλλιγράφων, στην οποία δεν αντιστοιχούσε καμία προφορική μορφολογία. Μίλησε για τις Σειρήνες που έβαζαν σε πειρασμό τον Οδυσσέα μ' ένα όπλο δυνατότερο από το τραγούδι τους. Μίλησε για το Mutus Liber, μια πραγματεία αλχημιστών που την υπέγραφε κάποιος Altus και αποτελούνταν από εικόνες δίχως κείμενο. Στις περίπλοκες εικόνες υπήρχε κωδικοποιημένη η απόκρυφη γνώση. [...] Μίλησε γι' αυτούς που έμειναν μουγκοί στον πόλεμο, άνθρωποι από διάφορα έθνη, που είχαν αποφασίσει το ίδιο πράγμα, σαν να ήταν συνωμοσία, να μην πουν τίποτα, να μην παραδεχτούν ποτέ ότι όσα είχαν ζήσει ήταν δυνατό να περιγραφούν με λόγια.\nΑλλά φυσικά οι φόνοι (ή μήπως δεν είναι φόνοι;) θα συνεχιστούν. Αυτό εδώ είναι ένα αστυνομικό μυθιστόρημα, και δεν πεθαίνουν μόνο θαλάσσιοι λέοντες στις σελίδες του. Έτσι, το νουάρ θα επανέλθει, επιβλητικό:\nΠερπατούσα στο μακρινό τοπίο των δικών μου φόβων. Στο σκηνικό που βρίσκεται στις περιπέτειες των παλιών βιβλίων. Ήταν μια παραλία και ήταν νύχτα και είχε καταιγίδα, αλλά εξίσου εύκολα θα μπορούσε να ήταν έρημος, ζούγκλα ή ένα χαμένο νησί. [...] Μόλις κλείσαμε την πόρτα του φάρου, με μια παγωμένη ριπή ανέμου άρχισε η καταιγίδα. Τρέξαμε προς το ξενοδοχείο. Η θάλασσα χτυπούσε το τείχος από φύκια απειλώντας να το γκρεμίσει. Το ξενοδοχείο ήταν ένα φως πέρα μακριά. Τα αντικείμενα κάτω από τη βροχή βρίσκονται πιο μακριά απ' ό,τι φαίνονται.\nΚαι όχι μόνο τα αντικείμενα: αλλά και η ίδια η αλήθεια, η ουσία, το νόημα των μυθιστορημάτων. Και ασφαλώς το νόημα, η ουσία και η αλήθεια της «Μετάφρασης» του Ντε Σάντις (ένα αυτοαναφορικό βιβλίο). Και ο κατά συρροήν δολοφόνος που κρύβεται καλά (πολύ καλά: είναι άπιαστος) πίσω από όλα αυτά...\nΔιαβάστε το. Είναι ωραίο ανάγνωσμα, είναι άψογα μεταφρασμένο από τον Κρίτωνα Ηλιόπουλο, έχει υψηλή λογοτεχνική αξία, θυμίζει Μπόρχες, Κασάρες και Μπολάνιο —αλλά και Σιμενόν— είναι «βιβλιοφιλικό» και είναι ένα καθαρόαιμο νουάρ χωρίς να το κρύβει. Κι ας μην ψάχνουμε για μία γυναίκα εδώ, αλλά για μία Γλώσσα.


Πώς να πάω στο προορισμό Top Standart Hidrosanitare στη πόλη Tiranë με Λεωφορείο?\nΠώς να πάω στο προορισμό Top Standart Hidrosanitare στη πόλη Tiranë με Λεωφορείο;\nΔείτε το Top Standart Hidrosanitare, Tiranë στον χάρτη\nΟδηγίες προς το προορισμό Top Standart Hidrosanitare (Tiranë) με τη δημόσια συγκοινωνία\nΟι ακόλουθες γραμμές συγκοινωνίας έχουν διαδρομές που περνούν κοντά Top Standart Hidrosanitare\nΠώς να πάω στο προορισμό Top Standart Hidrosanitare με Λεωφορείο?\nΣταθμοί Λεωφορείο κοντά σε Top Standart Hidrosanitare στη πόλη Tiranë\nΓραμμές Λεωφορείο προς Top Standart Hidrosanitare στη πόλη Tiranë\nΠοιοι είναι οι πιο κοντινοί σταθμοί προς Top Standart Hidrosanitare;\nΟι πιο κοντινοί σταθμοί προς Top Standart Hidrosanitare είναι:\n9 Kacet είναι 188 μέτρα μακριά, 3 λεπ περπάτημα.\nQender είναι 431 μέτρα μακριά, 6 λεπ περπάτημα.\nTreni είναι 773 μέτρα μακριά, 10 λεπ περπάτημα.\nΠοιες γραμμές Λεωφορείο σταματάνε κοντά στο προορισμό Top Standart Hidrosanitare;\nΑυτές οι γραμμές Λεωφορείο σταματάνε κοντά στο προορισμό Top Standart Hidrosanitare: L1, L2, L5.\nΠόσο μακριά είναι ο/η λεωφορείο στάση από Top Standart Hidrosanitare στην πόλη Tiranë;\nΟ πλησιέστερος λεωφορείο στάση προς Top Standart Hidrosanitare στην Tiranë είναι 3 λεπ με τα πόδια.\nΠοιος είναι ο πλησιέστερος / η λεωφορείο στάση προς Top Standart Hidrosanitare στην πόλη Tiranë;\nΟ 9 Kacet στάση είναι ο πλησιέστερος /η προς Top Standart Hidrosanitare στην πόλη Tiranë.\nΤι ώρα είναι το πρώτο Λεωφορείο στο σημείο Top Standart Hidrosanitare στη πόλη Tiranë;\nΗ L2 είναι το πρώτο Λεωφορείο που πηγαίνει στο σημείο Top Standart Hidrosanitare στη πόλη Tiranë. Σταματάει κοντά στις 5:06 ΠΜ.\nΤι ώρα είναι το τελευταίο Λεωφορείο προς Top Standart Hidrosanitare στη πόλη Tiranë;\nΗ L2 είναι το τελευταίο Λεωφορείο που πηγαίνει Top Standart Hidrosanitare στη πόλη Tiranë. Σταματάει κοντά στις 12:05 ΠΜ.\nΔημόσια Συγκοινωνία προς Top Standart Hidrosanitare στη πόλη Tiranë\nΑναρωτιέστε πώς να φτάσετε Top Standart Hidrosanitare στη πόλη Tiranë, Albania; Το Moovit σας βοηθάει να βρείτε τον καλύτερο τρόπο για να φτάσετε Top Standart Hidrosanitare με οδηγίες βήμα προς βήμα από τον κοντινότερο σταθμό δημόσιας συγκοινωνίας.\nΤο Moovit παρέχει δωρεάν χάρτες και ζωντανές οδηγίες για να σας βοηθήσει να περιηγηθείτε στην πόλη σας. Δείτε δρομολόγια, διαδρομές, και μάθετε πόσο καιρό χρειάζεται για να φτάσετε Top Standart Hidrosanitare σε πραγματικό χρόνο.\nΨάχνετε για την πλησιέστερη στάση ή σταθμό στο Top Standart Hidrosanitare; Ελέγξτε αυτή τη λίστα με τις στάσεις που βρίσκονται πιο κοντά στον προορισμό σας:\nΜπορείτε να φτάσετε στο Top Standart Hidrosanitare από Λεωφορείο. Αυτές είναι οι γραμμές και οι διαδρομές που έχουν στάσεις κοντά -\nΘέλετε να δείτε αν υπάρχει άλλη διαδρομή που σας πάει εκεί νωρίτερα; Το Moovit σας βοηθάει να βρείτε εναλλακτικές διαδρομές ή ώρες. Λάβετε εύκολα οδηγίες από και προς Top Standart Hidrosanitare από την εφαρμογή Moovit ή την ιστοσελίδα μας.\nΚάνουμε εύκολη τη πρόσβαση στο Top Standart Hidrosanitare, για αυτό πάνω από 930 εκατομμύρια χρήστες, συμπεριλαμβανομένων των χρηστών στη πόλη Tiranë, εμπιστεύονται το Moovit ως την καλύτερη εφαρμογή για τη δημόσια συγκοινωνία. Δεν χρειάζεται να κατεβάσετε μια μεμονωμένη εφαρμογή λεωφορείου ή τρένου, το Moovit είναι η εφαρμογή συγκοινωνίας όλα σε ένα που σας βοηθά να βρείτε τον καλύτερο διαθέσιμο χρόνο λεωφορείου ή τρένου.\nΠλησιέστερα αξιοθέατα γύρω από Top Standart Hidrosanitare στη πόλη Tiranë\nΓραμμές δημόσιας συγκοινωνίας με σταθμούς πιο κοντά σε Top Standart Hidrosanitare στη πόλη Tiranë\nΓραμμές Λεωφορείο με σταθμούς πιο κοντά σε Top Standart Hidrosanitare στη πόλη Tiranë\nΠιο εύκολο να φτάσετε Top Standart Hidrosanitare με την εφαρμογή!


Αξιωματούχος ΣΥΡΙΖΑ στο CNN Greece: Δεν μας αφορά η προσωπική ζωή του κ. Καρανίκα - CNN.gr\nΑξιωματούχος ΣΥΡΙΖΑ στο CNN Greece: Δεν μας αφορά η προσωπική ζωή του κ. Καρανίκα\nΠαρασκευή, 04 Ιουνίου 2021 12:26\nΗ συνέντευξη του Νίκου Καρανίκα στον Αντώνη Σρόιτερ στον Alpha δεν έδωσε κάποια πολιτική είδηση.\nΩστόσο, όσα είπε ο πρώην σύμβουλος του Αλέξη Τσίπρα έγιναν θέμα στα Media και προκαλούν συζητήσεις στα social media, ενώ έδωσαν την αφορμή για επιθέσεις από το διαδικτυακό στρατόπεδο της Νέας Δημοκρατίας . Σίγουρα στην Ελλάδα δεν είναι συνηθισμένο δημόσιο πρόσωπο να κάνει δηλώσεις για χρήση σκληρών ναρκωτικών.\nΗ Κουμουνδούρου προφανώς δεν ενθουσιάστηκε με τη συνέντευξη. Πόσο μάλλον που αυτή δημοσιεύτηκε σε μια ημέρα όπου ο Αλέξης Τσίπρας έδωσε εφ’ όλης της ύλης συνέντευξη στο Newsbomb και μίλησε στην κεντρική εκδήλωση του ΣΥΡΙΖΑ για την κλιματική αλλαγή.\nΔεν εκπλήσσει λοιπόν ότι σε σχετική ερώτηση του CNN Greece αξιωματούχος του ΣΥΡΙΖΑ πήρε προσεκτικής αλλά σαφείς αποστάσεις από τον κ. Καρανίκα. Συγκεκριμένα, ο αξιωματούχος μας είπε:\n«Ο Νίκος Καρανίκας υπήρξε σύμβουλος ειδικού σκοπού τη περίοδο της διακυβέρνησης ΣΥΡΙΖΑ με ευθύνη να δρομολογηθεί ένα φιλόδοξο σχέδιο επενδύσεων στη φαρμακευτική κάναβη.Πριν λίγες μέρες ένας από τους βασικούς επικριτές του σχεδιασμου της κυβέρνησης του ΣΥΡΙΖΑ και σκληρός πολιτικός αντίπαλος, ο υπουργός Ανάπτυξης κος Γεωργιάδης, παραδέχθηκε στη Βουλή ότι το έργο που έφερε εις πέρας ήταν εξαιρετικά σημαντικό. Η προσωπική του ζωή δε μας αφορά. Ούτε και το συνεχιζόμενο -και με δίκη του ευθύνη αυτή τη φορά- σίριαλ δολοφονίας χαρακτήρα από μέρους ΜΜΕ.»\nH «ανακάλυψη» του Τσίπρα\nΣτη συνέντευξη ο κ. Καρανίκας είπε ότι ήταν στην ομάδα της νεολαίας Συνασπισμού η οποία «ανακάλυψε» τον Αλέξη Τσίπρα όταν ήταν μαθητής, Εκφράστηκε μάλιστα με πολύ κολακευτικά λόγια για τον πρώην πρωθυπουργό:\n«Ο Τσίπρας είναι ηγέτης της Αριστεράς, φίλος μου και δημοκράτης. Δεν θα ξαναβρούμε άνθρωπο σαν τον Αλέξη.»\nΥποστήριξε ακόμα ότι ενώ ως προς την εικόνα, ο ΣΥΡΙΖΑ όντως δεν «έσκισε» το Μνημόνιο, εντούτοις, επί της ουσίας έβγαλε τη χώρα από την κρίση. Έκανε δε λόγο για συμβολισμό της έκφρασης περί σκισίματος.\nΤα σκληρά ναρκωτικά\nΜεταξύ άλλων ο κ. Καρανίκας ανέφερε ότι έχει δοκιμάσει σκληρά ναρκωτικά. Συγκεκριμένα ανέφερε: «Ναι, έχω εμπειρία, έχω δοκιμάσει πολλά πράγματα, εις γνώσιν μου όμως. Από τα 14 είμαι στρατευμένος στην Αριστερά. Ο,τι έκανα ήταν σε μια λογική ελέγχου, μέτρου, και για την εμπειρία, για να απομυθοποιήσουμε τον εχθρό. Γνώριζα επιστημονικά ότι δεν είναι αυτό που λένε. Σαν παρέα, μαζί με άλλα παιδιά, οργανωμένα στην Αριστερά, το συζητήσαμε και το κάναμε με επιστημονικό τρόπο. Ερευνήσαμε πώς να το κάνεις με δοσολογία που να μη σε σκοτώνει, με ποιον τρόπο ώστε να μην είναι επώδυνος κ.λπ. Δεν το χαρήκαμε. Η κόκα δεν μου άρεσε, το είπα και στα παιδιά, μπορεί να ήταν μάπα και αυτό που πήρα. Δεν καταλαβαίνω γιατί να την πάρει κάποιος, καλύτερα να πάρουμε βασιλικό πολτό. Ούτε η ηρωίνη, που είναι οπιούχο, μου άρεσε. Αυτές οι ουσίες δεν σε κάνουν να είσαι ο εαυτός σου. Τι καλύτερο από το να είσαι ο εαυτός σου;»\nΗ σχέση με τον Άδωνι\nΕντύπωση επίσης κάνει ότι ο κ. Καρανίκας εκφράστηκε εκ νέου με θετικό τρόπο για τον Άδωνι Γεωργιάδη, παρά τη σφοδρή πολιτική αντιπαλότητα του παρελθόντος. Περιέγραψε επίσης αναλυτική τη συνεργασία τους για τη διαμόρφωση του νομοσχεδίου σχετικά με τη φαρμακευτική κάνναβη. Μεταξύ άλλων είπε ότι: «Είναι ένας άνθρωπος που παραδέχθηκε το λάθος του, ζήτησε συγγνώμη. Αφού είχε σκοπό να προχωρήσει ένα θέμα για το οποίο χάσαμε δυόμισι χρόνια, είπα ας προχωρήσουμε.»\nΤέλος, ο Νίκος Καρανίκας τάχθηκε υπέρ της αποποινικοποίησης των ναρκωτικών.\nΠΟΛΙΤΙΚΗ\t· ΣΥΡΙΖΑ\t· ΝΙΚΟΣ ΚΑΡΑΝΙΚΑΣ\t· ΦΑΡΜΑΚΕΥΤΙΚΗ ΚΑΝΝΑΒΗ\t· ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· ΗΡΩΙΝΗ\t· ΚΟΚΑΙΝΗ\t· ΑΛΕΞΗΣ ΤΣΙΠΡΑΣ\t· CNN ΕΙΔΗΣΕΙΣ\t· ΑΔΩΝΙΣ ΓΕΩΡΓΙΑΔΗΣ


Rua Rosa Araujo 16, Lisboa, Πορτογαλία\nΤο θεσπέσιο Vincci Liberdade αποτελεί κατάλυμα 4-αστέρων που βρίσκεται 1300 μέτρα από Rossio Square. Χτισμένο σε σύγχρονο στιλ αρχιτεκτονικής, το ξενοδοχείο βρίσκεται σε 8-όροφο κτίριο και πρωτοάνοιξε το 2015.\nΤο ξενοδοχείο βρίσκεται σε κεντρική τοποθεσία λίγα λεπτά από το σταθμό του τρένου Σταθμός Rossio. Βρίσκεται μόλις 30 λεπτά από το κέντρο της πόλης Lisboa.\nΤα μοντέρνα δωμάτια δωμάτια στο Vincci Liberdade είναι εξοπλισμένα με μίνι μπαρ, ιδιωτικό μπαλκόνι, γκαρνταρόμπα, χώρο καθιστικού και γραφείο εργασίας. Πολλά δωμάτια διαθέτουν φανταστική θέα σε ποταμό. Τα δωμάτια διαθέτουν θεσπέσια εσωτερική διακόσμηση.\nΟι επισκέπτες μπορούν να απολαύσουν το πρωϊνό τους στην αυλή. Οι επισκέπτες μπορούν να φάνε στο μεγάλο εστιατόριο μέσα όπου σερβίρονται πιάτα μεσογειακής κουζίνας. Οι επισκέπτες θα χαλαρώσουν στο μπαρ που είναι στη βεράντα που σερβίρει αναζωογονητικά ποτά. Τα Pastelaria Herculano και Coffee Shop Rendez Vous που βρίσκονται 100 μέτρα μακριά, σερβίρουν ποικιλία πιάτων.\nΟι επισκέπτες θα χρειαστούν 15 λεπτά οδικώς μέχρι το αεροδρόμιο Portela.\nVincci Liberdade, Πορτογαλία\nΞενοδοχείο in Μιλάνο - Bolzano\nBed and Breakfast in Φεράρα - Avanguardia\nΞενοδοχείο in Krasków - Kracow\nΞενοδοχείο in Βιέννη - Falkensteiner Margareten\nΞενοδοχείο επιπλωμένων διαμερισμάτων in Λιλ - Sweetome\nΘέρετρο in Αλγκέρο - Vista Blu\nΠανσιόν in Ρώμη - Naif\nΞενοδοχείο in Νυρεμβέργη - Hofler\nΞενοδοχείο in Λονδίνο - Brunel\nΞενοδοχείο in Θεσσαλονίκη - Tourist\nΞενοδοχείο in Ρώμη - Capannelle\nBed and Breakfast in Ρώμη - Giornate Romane\nΞενοδοχείο in Βιέστε - Garden Ripa\nΠανσιόν in Ρώμη - S In


Ημερομηνία – Vladimir Makovsky\nΠεριγραφές ζωγραφικής ⇒ 🎨Μακόβσκι Βλαντιμίρ ⇒ Ημερομηνία – Vladimir Makovsky\nΖωγραφισμένο το 1883 από τον Vladimir Makovsky, το The Date είναι ένα τυπικό έργο του Wanderers που περιγράφει τη σκληρή ζωή του κοινού Ρώσου λαού.\nΟ καλλιτέχνης απεικονίζει στην εικόνα μια συνάντηση μιας μητέρας με τον γιο της. Μητέρα – μια τυπική αγροτική γυναίκα ήρθε από το χωριό στην πόλη για να επισκεφτεί τον γιο της, ο οποίος είναι στη μαθητεία. Μια θλιβερή εμφάνιση προδίδει το βαρύ της αίσθημα εν μέρει από σπάνιες συναντήσεις με τον γιο της, εν μέρει από την κούραση. Είναι προφανές ότι χώρισε με τον γιο της και τον έδωσε στον μαθητευόμενο λόγω της μεγάλης ανάγκης για μια οικογένεια.\nΤο αγόρι τρώει με ανυπομονησία το kalach που του έφερε η μητέρα του. Φαίνεται οδυνηρό και σοβαρό με τα χρόνια – μπορεί να φανεί ότι οι συνθήκες εργασίας είναι πολύ κακές – είναι χειμώνας έξω, και δεν έχει παπούτσια, έχει μόνο ένα βρώμικο πουκάμισο και παντελόνι από τα ρούχα του, και θα φορέσουν την ίδια βρώμικη ποδιά.\nΗ συνάντηση της μητέρας και του γιου πραγματοποιείται επίσης σε ένα μάλλον βρώμικο δωμάτιο με χωμάτινο πάτωμα. Ο καλλιτέχνης χρησιμοποίησε σκόπιμα σκούρα χρώματα κατά τη σύνταξη αυτής της εικόνας για να μεταφέρει τη συγκεκριμένη τραγωδία της κατάστασης: φαίνεται ότι ενδέχεται να μην υπάρξει επόμενη συνάντηση. Συχνά χρησιμοποιείται από τους Wanderers, η πλοκή για την τραγωδία των απλών Ρώσων λαών αντηχεί πάντα στις καρδιές του κοινού, κάνοντάς τους να συμπαθούν και να συμπαθούν τους ήρωες των ζωγραφικών.\nΠεριγραφή του πίνακα Ημερομηνία – Vladimir Makovsky.\n« Επισκέπτες στο εξωτερικό – Nicholas Roerich\nΠορτρέτο του David Garrick – Angelika Kaufman »


Ο Ναδάλ τα καταφέρνει καλά και στο γκολφ\nΟ Ράφαελ Ναδάλ δεν είναι μόνο ένας από τους καλύτερους τενίστες στον κόσμο. Είναι και εξαιρετικός γκόλφερ και φροντίζει αν το αποδεικνύει αυτό κάθε φορά που του δίνεται μια ευκαιρία.\nΟ 30χρονος Ισπανός άσος, κάτοχος 16 τίτλων Grand Slam, συμμετείχε σε αγώνα γκολφ, που διεξήχθη στη Μαγιόρκα για φιλανθρωπικούς σκοπούς και νίκησε! Μάλιστα είναι η 3η συνεχόμενη χρονιά που αναδεικνύεται νικητής σε αυτό το τουρνουά της γενέτειράς του.\nΤούρκος θεατής έκανε πρόταση γάμου στην Σαράποβα\nΗ Μαρία Σαράποβα ασφαλώς και δεν περίμενε αυτό που της συνέβη κατά τη διάρκεια του αγώνα της στην Κωνσταντινούπολη, στο πλαίσιο μίας σειράς ειδικών αγώνων σε όλο τον κόσμο.\nΟ Ναδάλ μίλησε για τη σημασία της επιμονής στον πρωταθλητισμό, τον Φέντερερ και το μέλλον με τη σύντροφο του, Σίσκα Περεγιό.\nΗ συνέντευξη του έρχεται μία μέρα μετά από εκείνη του Ρότζερ Φέντερερ, ο οποίος έμεινε στη σημασία που είχαν τα απαξιωτικά λόγια ενός εκ των προπονητών του στα πρώτα του βήματα και το πόσο τον πείσμωσαν να δουλέψει σκληρά για να φτάσει να καταφέρει να διαγράψει αυτήν την πορεία όλα αυτά τα χρόνια.\nΗ Ρωσίδα τενίστρια εμπλέκεται σε επιχειρηματικό σκάνδαλο στην Ινδία. Στην υπόθεση που βρίσκεται υπό διερεύνηση, ένα πολυτελές συγκρότημα διαμερισμάτων, το οποίο έφερε την υπογραφή της Σαράποβα, είχε εισπράξει τεράστια ποσά από επίδοξους αγοραστές, χωρίς ποτέ να τους έχουν παραδοθεί έως σήμερα οι πολυτελείς κατοικίες.\nΟ «δόκτωρ» Ρότζερ Φέντερερ\nΤον τίτλο του «Δόκτωρα» απέκτησε ο Ρότζερ Φέντερερ. Ο 36χρονος Ελβετός τενίστας τιμήθηκε από το Πανεπιστήμιο της γενέτειράς του, της Βασιλείας, για την προσφορά του στον αθλητισμό και τη χώρα του γενικότερα.\nΟ Φέντερερ παρέλαβε ένα τιμητικό διδακτορικό δίπλωμα από το τμήμα της Ιατρικής, το οποίο έρχεται να προστεθεί στην πλούσια συλλογή του από τρόπαια και βραβεία. Το Πανεπιστήμιο της Βασιλείας τίμησε συνολικά επτά Ελβετούς και, στην ανακοίνωση των ονομάτων, ανέφερε για τον Φέντερερ πως «το διδακτορικό δίπλωμα τον κάνει τόσο χαρούμενο όσο και ένας τίτλος Grand Slam».\nΈπειτα από μία κοινή διαδρομή ετών γεμάτη με επιτυχίες, οι δρόμοι των Τόνι και Ράφα Ναδάλ χωρίζουν οριστικά\nΟ 56χρονος Ισπανός από τη νέα σεζόν θα πάψει να βρίσκεται στο πλευρό του ανηψιού του, έχοντας ήδη από φέτος αραιώσει τα ταξίδια μαζί του.\nΓιάνα Νοβότνα: Έφυγε στα 49 της η Τσέχα πρωταθλήτρια\nΘλιβερή είδηση έρχεται από το χώρο του τένις, καθώς έφυγε από τη ζωή η Γιάνα Νοβότνα, που είχε κατακτήσει το Γουίμπλεντον το 1998.\nOλική ανατροπή για Ντιμιτρόφ!\nΟ Γκριγκόρ Ντιμιτρόφ βρέθηκε πίσω στο σκορ με 6-4 στο πρώτο σετ, όμως στην συνέχεια πέτυχε ολική ανατροπή επικρατώντας 4-6, 6-0, 6-3 του Τζακ Σοκ και εξασφαλίζοντας το «εισιτήριο» για τον τελικό του ΑΤP Finals.\nΓκριγκόρ Ντιμιτρόφ: O μεγάλος πρωταγωνιστής της 3ης αγωνιστικής του Pete Sampras Group, καταλαμβάνοντας πανηγυρικά την πρώτη θέση.\nΟ Βούλγαρος πέτυχε την τρίτη του νίκη σε ισάριθμους αγώνες επί του Πάμπλο Καρένιο Μπούστα και πήρε και επίσημα την πρόκριση στα ημιτελικά της διοργάνωσης.\nNυφούλα η Σερένα Γουίλιαμς!\nΣερίνα Γουίλιαμς και Αλέξις Οχανιάν ενώθηκαν με τα δεσμά του γάμου στη Νέα Ορλεάνη, 11 εβδομάδες αφότου το ζευγάρι υποδέχτηκε την κόρη τους Αλέξις Ολίμπια Οχανιάν Τζούνιορ.\nO Tζακ Σοκ νίκησε τον Αλεξάντερ Ζβέρεφ με 6-4, 1-6, 6-4 και πήρε το δεύτερο «εισιτήριο» για τα ημιτελικά του ATP Finals\nO Aμερικανός τα έδωσε όλα και έπειτα από 1 ώρα και 54 λεπτά κατάφερε να κάμψει την αντίσταση του Γερμανού και να τον πετάξει εκτός ημιτελικών, εξασφαλίζοντας ο ίδιος το τελευταίο εισιτήριο από τον όμιλο Boris Becker.\nΘυμίζουμε ότι ο Αμερικανός πήδηξε τελευταία στιγμή στο τρένο που οδηγούσε στο Λονδίνο, μέσω Παρισιού. Εκεί ο Σοκ, χωρίς να γνωρίζει ο ίδιος ότι υπάρχουν μαθηματικές ελπίδες πρόκρισης στο ATP Finals, κατέκτησε τον τίτλο απέναντι στον Φίλιπ Κραϊνοβιτς και εξασφάλισε για πρώτη φορά την είσοδο του στη διοργάνωση.\nO Ρότζερ Φέντερερ έδειξε πως δεν καταλαβαίνει από ηλικίες, επικράτησε με 2-1 και πέρασε για 14η φορά σε ημιτελικό του ATP Finals!\nΦουλ για την κατάκτηση του 8ου τίτλου στο ATP Finals πάει ο Ρότζερ Φέντερερ.\nΟ Ελβετός που πλέον έχει φτάσει στα 36 του, δεν είχε πρόβλημα να επικρατήσει του 20χρονου Γερμανού Αλεξάντερ Σβέρεφ (νούμερο 3) με 2-1 (7-6(6), 5-7, 6-1) και προκρίθηκε στα ημιτελικά της διοργάνωσης που διεξάγεται στο Λονδίνο. Ο αγώνας ήταν ένα μεγάλο ντέρμπι στα δύο πρώτα σετ με τον Ελβετό να παίρνει το πρώτο και τον Γερμανό να ισοφαρίζει και ένας μονόλογος του Φέντερερ το τρίτο, όπου και πραγματοποίησε υγιεινό περίπατο παίρνοντας τη νίκη σε 2 ώρες, 12 λεπτά και 57 δευτερόλεπτα.\nΣτα ημιτελικά ο Ντιμιτρόφ, νίκη για τον Τιμ!\nΟ Βούλγαρος πέτυχε τη δεύτερη νίκη του σε ισάριθμους αγώνες κάνοντας κατάληψη στην κορυφή, προτού ολοκληρωθούν τα ματς των ομίλων και παίρνοντας την πρόκριση στα ημιτελικά στην πρώτη του παρουσία στη διοργάνωση.\nΠήγε για την ανατροπή, έχασε και αποσύρθηκε ο Ναδάλ!\nΟ Νταβίντ Γκοφέν κατάφερε να κάνει σημαντικό βήμα για να περάσει στην τετράδα του ATP Finals, αφού επικράτησε του Ραφαέλ Ναδάλ με 2-1 σετ 7-6, 6-7, 6-4 σε ένα συναρπαστικό ματς.\nO Ρότζερ Φέντερερ ξεκίνησε με το δεξί τις υποχρεώσεις του στο ΑΤΡ Finals του Λονδίνου, επικρατώντας του Τζακ Σοκ με 6-4, 7-6(4\nΟ Ελβετός έκανε μπρέικ στο πρώτο γκέιμ του αγώνα και έφτασε αβίαστα στην κατάκτηση του πρώτου σετ.\nΚαι τώρα... Φέντερερ για Ζβέρεφ\nΣε έναν αγώνα που κράτησε πάνω από δύο ώρες, ο Ζβέρεφ νούμερο 3 του κόσμου κατάφερε και λύγισε την αντίσταση του Τσίλιτς με 6-4, 3-6, 6-4 σετ.\nΕτσι, συνδύασε την πρώτη του εμφάνιση στο Λονδίνο με μια σπουδαία πρόκριση που τον φέρνει αντίπαλο με τον Φέντερερ.\nΑπό τη μεριά του πλέον ο Τσίλιτς θα παίξει με τον Σοκ, που αποκλείστηκε από τον Φέντερερ.\nΟ Φέντερερ έπαιξε με την παραδοσιακή σκωτσέζικη φούστα!\nΟ Ρότζερ Φέντερερ αγωνίστηκε με την παραδοσιακή σκωτσέζικη φούστα (κιλτ) κόντρα στον Άντι Μάρεϊ, τον οποίο και νίκησε με 6-3,3-6,10-6.\nΟ αγώνας είχε φιλανθρωπικό χαρακτήρα και τα έσοδά του θα πάνε στη Unicef.\nΠάντως κι ο Μάρεϊ φρόντισε να παίξει με κάτι διαφορετικό πάνω του μιας και φόρεσε ένα καπέλο συνοδείας μιας περούκας με κόκκινα μαλλιά.\nΙστορική για τα αθλητικά δρώμενα της Κύπρου και ιδιαίτερα για τον αθλητισμό της Λάρνακας, χαρακτηρίζονται οι υπογραφές συμβολαίων μεταξύ του Κυπριακού Οργανισμού Αθλητισμού, του Δήμου Λάρνακας και του Ομίλου Αντισφαίρισης Λάρνακας.\nΑνακοίνωση του ΚΟΑ αναφέρει ότι «τα συμβόλαια αφορούν δύο σημαντικά έργα που θα κατασκευαστούν στην πόλη του Ζήνωνα».\nΗ πρώτη υπογραφή συμβολαίου κατασκευής και εκμίσθωσης αφορά το Πολυδύναμο Αθλητικό Κέντρο, που θα ανεγερθεί στο χώρο του υφιστάμενου Κοινοτικού γηπέδου Λάρνακας.\nΗ δεύτερη υπογραφή συμβολαίου κατασκευής και εκμίσθωσης αφορά τα νέα γήπεδα τένις που θα γίνουν σε χώρο πλησίον του κοινοτικού γηπέδου. Τα γήπεδα τένις μετακινούνται από τον αρχαιολογικό χώρο για να αναδειχθεί το αρχαίο λιμάνι της πόλης.


Κορωνοϊός: Δεν μεταδίδεται από τσίμπημα κουνουπιού - Diogenis Press\nHome ΥΓΕΙΑ Κορωνοϊός: Δεν μεταδίδεται από τσίμπημα κουνουπιού\nΚορωνοϊός: Δεν μεταδίδεται από τσίμπημα κουνουπιού\ndiogeditor 7:24 μ.μ. ΥΓΕΙΑ,\nΚαθώς ανοίγει ο καιρός και πλησιάζουμε στο καλοκαίρι, πληθαίνουν τα ερωτηματικά για την συμπεριφορά του κορωνοϊού.\nΕδώ και αρκετό καιρό, σειρά ερευνών διαπιστώνει πως οι υψηλές θερμοκρασίες, αλλά και η υγρασία θα αποτελέσουν σύμμαχο στην καταπολέμηση του κορωνοϊού. Φαίνεται πως ο νέος κορωνοϊό ζει πολύ λιγότερο σε επιφάνειες, όταν η θερμοκρασία υπερβαίνει τους 35 βαθμούς, ενώ και οι ακτίνες του ήλιου τον αποδυναμώνουν σημαντικά.\nΗ επιτροπή για την αντιμετώπιση της επιδημίας του κορωνοϊού θα μπορούσε να ανακοινώσει μέτρα καθαρισμού και απολύμανσης των σίτων στα παράθυρα. «Είναι ένα θέμα που αξίζει να συζητηθεί και θα το εξετάσουμε», πρόσθεσε. Η Ελλάδα κατέγραφε πέρσι τουλάχιστον 6 θύματα από τον ιό του Δυτικού Νείλου που μεταδίδεται από το τσίμπημα κουνουπιού.\nΑναρτήθηκε από diogeditor στις 7:24 μ.μ.


Nokia 7 Plus: Η συνταγή που κάνει ένα mid-range κινητό καλύτερο από ένα flagship | Κωτσόβολος Blog Nokia 7 Plus: Η συνταγή που κάνει ένα mid-range κινητό καλύτερο από ένα flagship | Κωτσόβολος Blog\nΕτοίμασε τη βεράντα σου για το καλοκαίρι\nΚαλοκαιρινή και light μακαρονάδα με ωμή σάλτσα ντομάτας, φέτα και βασιλικό\nHome | MOBILE | Nokia 7 Plus: Η συνταγή που κάνει ένα mid-range κινητό καλύτερο από ένα flagship\nNokia 7 Plus: Η συνταγή που κάνει ένα mid-range κινητό καλύτερο από ένα flagship\nΟ κανόνας λέει πως ό,τι πληρώνεις, παίρνεις. Η τιμή ενός κινητού δείχνει από μόνη της αν κάποιο κινητό είναι καλό, μέτριο ή άριστο. Αυτός ο κανόνας ίσχυε απόλυτα στα πρώτα χρόνια της κινητής τηλεφωνίας. Με τoν καιρό οι τεχνολογίες ωρίμασαν και οι τιμές έπεσαν. Οι συνεχείς καινοτομίες έφεραν στην τσέπη μας μικροσυσκευές που κάνουν σχεδόν τα πάντα.\nΟι τιμές τους τώρα πια δεν είναι τόσο ξεκάθαρες. Ένα "απλό" κινητό μπορεί να κάνει τα περισσότερα (αν όχι όλα) από όσα κάνει και ένα flagship. Ίσως να μην τα κάνει τόσο εντυπωσιακά, ίσως να μην τα κάνει τόσο γρήγορα. Όμως τα κάνει.\nΟι τρείς γνωστές κατηγορίες που έχουμε μπροστά μας είναι τα budget, τα midrange και τα flagship phones. Τώρα υπάρχουν πάρα πολλά κινητά που δεν είναι εύκολο να τα κατηγοριοποιήσεις. Ένα από αυτά είναι το Nokia 7 Plus. Ένα κινητό που παίζει ανάμεσα σε όλες τις κατηγορίες γιατί έχει χαρακτηριστικά και από τις τρείς.\nΠράγματα που κάποτε δεν ήταν δεδομένα σήμερα τα θεωρούμε βασικά. Μεγάλες οθόνες αφής, μπροστά και πίσω κάμερα, υποδοχή για κάρτα MicroSD και καλή μπαταρία. Αυτά κάποτε ήταν χαρακτηριστικά που τα πλήρωνες και μάλιστα αδρά.\nΤώρα είναι η βάση επάνω στην οποία θα "στήσεις" το οποιοδήποτε νέο κινητό. Θα αγόραζες ένα smartphone που δεν θα είχε κάτι από τα παραπάνω; Θα έδινες χρήματα για κάτι που δεν έχει μεγάλη και καλή οθόνη αφής;\nΓια να φτιάξεις κάτι ξεχωριστό ως κατασκευαστής πρέπει να κάνεις τουλάχιστον ένα από τα εξής: α) να βελτιώσεις στο έπακρο τα υπάρχοντα χαρακτηριστικά και β) να προσθέσεις νέα χαρακτηριστικά.\nΓια αυτό βλέπεις τα bezels να μειώνονται εντυπωσιακά. Οι τρείς και οι τέσσερεις κάμερες με image stabilization και καταγραφή σε 4Κ ή Slow Motion είναι κινήσεις της πρώτης κατηγορίας. Τι άλλο γίνεται για να βελτιωθεί η υπάρχουσα συνταγή; Μείωση των διαστάσεων και ειδικά του πάχους, όπως και βελτίωση στα υλικά. Γυαλί, μέταλλο και κεραμικά υλικά είναι τρία από τα αγαπημένα στοιχεία που υπόσχονται να κάνουν το κινητό να ξεχωρίζει.\nΌμορφο vs Λειτουργικό\nΕυτυχώς που υπάρχουν κυρτές οθόνες, όμορφα gimmicks και λαχταριστά designs. Είναι όμως πραγματικά χρήσιμα; Σίγουρα δεν θα θέλαμε όλα τα κινητά να είναι πλαστικά τετράγωνα κουτάκια χωρίς καμία ιδιαιτερότητα. Δεν μας αρκεί να έχουμε κάτι που "απλά θα κάνει τη δουλειά του". Δεν θα μας ελκύει στο να ασχοληθούμε περισσότερο μαζί του και να παίξουμε με νέα χαρακτηριστικά. Τα εξεζητημένα χαρακτηριστικά έχουν την αξία τους. Πότε όμως φτάνουμε κοντά στην υπερβολή;\nΌσα κινητά λοιπόν βασίζουν την επιτυχία τους μονάχα στην πρώτη κίνηση που είδες παραπάνω, τη βελτίωση των υπαρχόντων χαρακτηριστικών, δεν μπορούν παρά να συνεχίσουν να ανεβάζουν τον πήχη. Αλλιώς θα μείνουν εκτός ανταγωνισμού και θα ξεχαστούν.\nΗ δύναμη του χρήστη\nΕσύ όμως είσαι ελεύθερος να επιλέξεις καθώς ο έντονος ανταγωνισμός έχει φέρει πολλές και διαφορετικές συσκευές. Εσύ διαλέγεις ποιο κινητό σου αρέσει ανεξάρτητα με την προσπάθεια που θα κάνει ο κατασκευαστής για να σε πείσει. Εσύ έχεις τη δύναμη να αποδείξεις τι είναι αυτό που έχει τελικά αξία.\nΤο μήνυμα της αγοράς\nΑυτό που έχουμε αποδείξει όλοι εμείς είναι πως τα υπερβολικά χαρακτηριστικά δεν είναι για όλους. Πάρα πολλοί από εμάς προτιμούν τα πράγματα να είναι κάπου στη μέση. Στη μέση και περισσότερο προς την κατηγορία των flagship χωρίς όμως να θέλουμε όλα τα χαρακτηριστικά ενός flagship.\nΓια αυτό άρχισαν τα midrange phones να γίνονται όλο και καλύτερα, όλο και ποιο αξιόπιστα. Κάποτε τα flagships ήταν μια πολύ καλύτερη έκδοση των μέτριων κινητών. Τότε η διαφορά σε επιδόσεις ήταν μεγάλη και τα παραπάνω χρήματα που έδινες έπιαναν τόπο.\nNokia 7 Plus. Ένα παράδειγμα προς μίμηση\nΤώρα οι διαφορές δεν είναι στην ποιότητα των χαρακτηριστικών που έχουν να κάνουν με την απόδοση. Τώρα εκεί που υπερτερούν τα ακριβά κινητά είναι στο επίπεδο των εξωτερικών υλικών, του design και σπανίως των λειτουργικών χαρακτηριστικών.\nΣε μία τόσο αλλαγμένη αγορά χρειάζεται να υπάρχει ένα σημείο αναφοράς που θα ισορροπεί ανάμεσα στα απαραίτητα χαρακτηριστικά, την τιμή και την εμφάνιση. Θα έλεγε κανείς πως το Nokia 7 Plus είναι το τέλειο παράδειγμα.\nΤην ώρα που τα λεπτότερα κινητά θυσιάζουν την απόδοση της μπαταρίας χωρίς δεύτερη σκέψη, το Nokia 7 Plus φέρνει άφθονη χωρητικότητα στα 3800mAh. Την ώρα που ένα ακριβότερο κινητό θα ψάχνει εναγωνίως Power-Bank το Nokia 7 Plus δεν θα έχει φτάσει ούτε στο 50% της μπαταρίας του.\nΤο εξωτερικό της συσκευής είναι εξαιρετικά ανθεκτικό όπως δηλαδή μας έχει συνηθίσει η Nokia.\nΗ οθόνη στο Nokia 7 Plus είναι μια δοκιμασμένη Full HD Touchcreen. Είναι υπεραρκετή για να καλύψει όλες σου τις ανάγκες στο 100% χωρίς καμία απολύτως έκπτωση. Άλλωστε οι 4Κ αναλύσεις δεν είναι απαιτητές στα κινητά. Το μέγεθός τους κάνει την υπερβολική ανάλυση να καταναλώνει ενέργεια και υπολογιστικούς πόρους χωρίς πραγματικό όφελος.\nΤο λογισμικό είναι stock Android και θα αναβαθμίζεται σταθερά κάθε μήνα τουλάχιστον για άλλα τρία χρόνια. Κάτι που σχεδόν κανένα flagship phone δεν μπορεί να καταφέρει.\nΟ πανέξυπνος συνδυασμός χαρακτηριστικών και μπαταρίας κάνουν το κινητό να χρειάζεται λίγη ενέργεια για να τρέξει. Έρχεται με όλες τις απαραίτητες συνδέσεις όπως headphone jack (που κανείς δεν θέλει να αποχωριστεί) και USB Type – C για γρήγορη φόρτιση.\nΚάτι που πάντα έκανε καλά η Nokia πέρα από την ποιότητα κατασκευής ήταν η κάμερα και το Nokia 7 Plus έρχεται με δύο φακούς ZEISS optics, παρέα με μια μπροστινή κάμερα ανάλυσης 16 MP.\nΟ επεξεργαστής είναι μια έξυπνη επιλογή. Ο Qualcomm Snapdragon 660 κρατά τη σωστή ισορροπία μεταξύ απόδοσης και κατανάλωσης. Τα 4 GB RAM και τα 64 GB εσωτερικής μνήμης είναι αρκετά για κάθε app. Τα συνεχή updates του Android είναι η εγγύηση πως η RAM και ο επεξεργαστής θα τρέχουν με τις πιο πρόσφατες βελτιώσεις απόδοσης ανά πάσα στιγμή. Σε βάθος λίγου χρόνου το Nokia 7 Plus θα πλησιάσει πολύ ένα flagship phone που θα τρέχει ακόμα τη βασική έκδοσή του.\nΈνα απλό και minimal σχέδιο με βασικά χρώματα δίνει στο Nokia 7 Plus ένα σοβαρό ύφος χωρίς όμως να γίνεται βαρύ. Το απαραίτητο τώρα πια fingerprint scanner είναι παρόν και ευτυχώς έχει τοποθετηθεί σε λογική θέση. Ούτε μέσα στο menu button ούτε κάτω από το γυαλί. Είναι εκεί που πρέπει για να κάνει γρήγορα τη δουλειά του και ξέρεις πως δεν πρόκειται να χαλάσει ποτέ.\nΤο πλεονέκτημα ενός ανθεκτικού κινητού είναι πως δεν χρειάζεται έξτρα θήκη προστασίας. Κάτι που είναι απαραίτητο για τα flagship phones που είναι φτιαγμένα με γυαλί. Διαθέτουν ένα πανέμορφο design που κάνει όμως τη συσκευή να γλιστράει από το χέρι σου. Αγοράζεις λοιπόν μια προστατευτική θήκη με αντιολισθητικό υλικό, η οποία κρύβει όλο το design. Δηλαδή πολύ κακό για το τίποτα.\nΤο Nokia 7 Plus είναι φτιαγμένο σαν... τανκ με υλικά που δεν θα γλιστρήσουν στο χέρι σου. Παρόλα αυτά η Nokia σου δίνει και μια διάφανη θήκη σιλικόνης για να νοιώθεις 110% σίγουρος ότι δεν θα πάθει ποτέ τίποτα.\nΤώρα Vs Σε λίγο\nΑν σκέφτεσαι ακόμα τι κινητό αξίζει να αγοράσεις και είσαι ανάμεσα στο Nokia 7 Plus και ένα flagship phone, υπολόγισε τα εξής:\nΤο Nokia 7 Plus έχει τώρα την καλύτερη σχέση τιμής και απόδοσης. Είναι μια αξιόπιστη μάρκα και αποτελεί ένα στιβαρό κινητό. Έχει ίσως όλα τα απαραίτητα χαρακτηριστικά που θα το κάνουν να τρέξει τα πάντα, ίσως όχι τόσο γρήγορα όσο ένα πανάκριβο flagship. Οι διαφορές βρίσκονται σε ms και όχι σε δευτερόλεπτα.\nΟι συνεχείς αναβαθμίσεις θα το διατηρούν σε άριστη κατάσταση για τουλάχιστον άλλα τρία χρόνια. Ποιο άλλο κινητό μπορεί να εγγυηθεί κάτι τέτοιο; Σε ένα χρόνο από τώρα θα αποδίδει πολύ καλύτερα από τα περισσότερα κινητά της γενιάς του. Θα "ρίχνει" σε επιδόσεις ακόμα και σε καινούρια κινητά της κατηγορίας του.\nΦυσικά δεν είναι το απόλυτο κινητό. Είναι όμως μία από τις ελάχιστες συσκευές που πετυχαίνει τόσο καλά την ισορροπία ανάμεσα στο αναγκαίο και το επιθυμητό. Είναι σίγουρα μια επιλογή που δεν πρόκειται να μετανιώσεις. Σε πολλές περιπτώσεις το Nokia 7 Plus είναι καλύτερο σε καθημερινή χρήση από ένα πολύ ακριβότερο κινητό.\nΤι θα θέλαμε να έχει\nΑν έχει να ζηλέψει κάτι το Nokia 7 Plus από τα πολύ ακριβότερα phones είναι το γεγονός ότι δεν είναι αδιάβροχο. Το μοναδικό μειονέκτημα σε σχέση με την κατασκευή του και το μόνο πράγμα που έχει να ζηλέψει. Την ίδια στιγμή πολλά άλλα κινητά έχουν πολλά να ζηλέψουν από το παράδειγμα του Nokia 7 Plus.\nTags android Android One Nokia Nokia 7 Plus portalfeed smartphone smartphones κινητό\nΗ παρατεταμένη παραμονή μας στο σπίτι μας έκανε να καταλάβουμε πόσο σημαντικό είναι να αισθανόμαστε όμορφα στον χώρο μας.\nΑπό την Ιωάννα Σταμούλου Στρώνουμε τραπέζι πασχαλινό για τους κοντινούς μας ανθρώπους, με όλα τα παραδοσιακά και


Opinions - ΜΜΕ: Ενημέρωση ή ποδηγέτηση; | Naxos Press | Η ολοκληρωμένη ηλεκτρονική εφημερίδα Νάξου, Μικρών Κυκλάδων, Κυκλάδων\nΒρίσκεστε εδώ:Naxos Press » Opinions » ΜΜΕ: Ενημέρωση ή ποδηγέτηση;\nΠρο αμνημονεύτων χρόνων -όταν ήμουν νέος, όμορφος, με πλούσια χαίτη! και σπούδαζα Νομική- άκουγα από τους πανεπιστημιακούς δασκάλους μου να μιλάνε για τη διάκριση των εξουσιών. Όλοι μα όλοι, όποιο μάθημα και αν έκαναν. Κοιμόμασταν και ξυπνάγαμε μ’ αυτό το πράγμα: Νομοθετική-Εκτελεστική-Δικαστική. Και ξανά, Εκτελεστική-Δικαστική-Νομοθετική. Και άντε πάλι, Δικαστική-Νομοθετική-Εκτελεστική. Είχαν μείνει οι άνθρωποι στην κλασική διάκριση εξουσιών από την εποχή που άρχισε να λειτουργεί η αστική κοινοβουλευτική δημοκρατία! Ακόμη και αυτοί οι σπουδαίοι παιδαγωγοί δεν μπορούσαν να φανταστούν ότι, κάμποσες δεκαετίες μετά, μια τέταρτη εξουσία, αυτή των Μέσων Μαζικής Ενημέρωσης, έχει προστεθεί στις άλλες τρεις και μάλιστα την τελευταία εικοσαετία κατάφερε να τις εκτοπίσει. Είναι δε τόσο ισχυρή στις μέρες μας, ώστε πολιτικοί, επιχειρηματίες, επιστήμονες, ιερωμένοι, ακόμη και απλοί πολίτες επιδιώκουν να τα έχουν καλά μαζί της, αλλιώς το… μπλέξιμο είναι μεγάλο.\nΘεωρητικώς, πάντα, η τέταρτη εξουσία λειτουργεί σε ένα πολίτευμα με στόχο να ελέγχει τις άλλες τρεις. Να ζητά διευκρινίσεις για πράξεις ή παραλείψεις τους και να υπερασπίζεται το δίκαιο και την αλήθεια. Αν χρειαστεί αυτή να συγκρουστεί, προκειμένου να προστατεύσει το δημόσιο συμφέρον, επιβάλλεται να το κάνει, χωρίς συμβιβασμούς, συναλλαγές και ημίμετρα. Εννοείται ότι δεν επιτρέπεται να ταυτίζεται με πολιτικές καταστάσεις, επιχειρηματικές δραστηριότητες και όσον αφορά στα οικονομικά των Μέσων, αυτά να τελούν σε απόλυτη διαφάνεια.\nΔυστυχώς, στις μέρες μας, η διαπλοκή εκτελεστικής εξουσίας και μιντιακής γίνεται όλο και στενότερη. Αποτέλεσμα; Οι πολίτες να μαθαίνουν ό,τι θέλουν οι οικονομικά ισχυροί. Ο Ουμπέρτο Έκο έλεγε ότι τον Αύγουστο δεν υπάρχουν ειδήσεις. Δεν ξέρω αν και σε ποιο βαθμό θα ισχύσει αυτό φέτος, πάντως, τον Ιούλιο είχαμε ειδήσεις πολλές, σημαντικές και ενδιαφέρουσες. Τώρα, τι ακριβώς φτάνει σε μας, αυτό είναι αλλουνού παπά ευαγγέλιο, ειδικά στις μέρες μας. Κάθε χρόνο, τέτοια εποχή, οι πολιτικοί μας ανακοινώνουν το Πόθεν Έσχες. Ας αναφέρουμε, λοιπόν, ορισμένα γεγονότα, προκειμένου να δείξουμε τη στάση των συστημικών ΜΜΕ.\n* Το πρωθυπουργικό ζεύγος χρωστά 1.400.000 ευρώ! Τα δε ακίνητα του κυρίου Μητσοτάκη φτάνουν στο σύνολό τους τα 36. Αντιληφθήκατε κάποια ερώτηση επ’ αυτού;\n* Στο περσινό Πόθεν Έσχες, για τη χρήση του 2019, εμφανίστηκε το γνωστό πρόβλημα της συζύγου του πρωθυπουργού. Φέτος, στη δήλωση για τη χρήση του 2020, δεν συμπεριλαμβάνεται πάλι η γαλλική εταιρία, SCI Personal Ventures. Αντιληφθήκατε κάποια έρευνα επ’ αυτού;\n* Από τους 158 βουλευτές της Ν.Δ. χρωστούν οι 100! Το χρέος τους ανέρχεται σε 16,8 εκατ. ευρώ. Αν συνυπολογίσουμε και το χρέος των συζύγων τους (5,2 εκατ. ευρώ), το νούμερο αγγίζει τα 22 εκατ. ευρώ. Πώς γίνεται και πολλοί από τους εθνοπατέρες πήραν τόσο μεγάλα δάνεια και πότε σκοπεύουν να τα αποπληρώσουν; Σε περίπτωση αδυναμίας τους να τα εξυπηρετήσουν, τι πρόκειται να κάνουν οι τράπεζες; Θα κινήσουν τις νόμιμες διαδικασίες; Αντιληφθήκατε κάποιο ρεπορτάζ επ’ αυτού;\n* Κάποιος κύριος, βουλευτής Γρεβενών του κυβερνώντος κόμματος, ονόματι Αντρέας Πάτσης, είναι ο πρωταθλητής δανειοδότησης (1,310 εκατ. ευρώ). Το 2018 είχε δηλώσει εισόδημα 22.563,56 και επιχειρηματική δραστηριότητα 12,94 ευρώ! Περιέργως πώς, είχε ξεχάσει να δηλώσει τη συμμετοχή του σε πέντε εταιρίες. Πήρε τα αυτί σας κάποια αναφορά από τα ΜΜΕ ή έστω κάποιος ρεπόρτερ να του υποβάλει μια ερώτηση κοινής λογικής;\n* Οι κύριοι Πλακιωτάκης (1,268 εκατ. ευρώ), Μηταράκης (960 χιλ. ευρώ), Λοβέρδος (840 χιλ. ευρώ) ερωτήθηκαν πώς θα αποπληρώσουν τα δάνειά τους και πότε θα τα εξοφλήσουν; Θα μου πείτε, γιατί καίγομαι για το πότε; Ο τελευταίος κύριος, πρώην δημοσιογράφος και νυν βουλευτής, ξεκίνησε να δανειοδοτείται από το μακρινό 1995. Θα τον ρωτήσει κάποιος «τι γίνεται, ρε αδελφέ; Πού θα πάει αυτό το τρένο;».\n* Οι κύριοι Παπαδημούλης, Τσακαλώτος και Βαρουφάκης είναι πρώτη μούρη στο Καβούρι, γιατί το Πόθεν Έσχες τους υπήρξε υψηλό. Ειδικά ο τελευταίος, όπως φαίνεται, είχε την… ατυχία να παντρευτεί πλούσια σύζυγο, έτσι; Θα ξεκινήσει κάποια έρευνα, από το 1974 έως σήμερα, για τους υπουργούς όλων των μέχρι σήμερα κυβερνήσεων, ώστε να δούμε ποια η οικονομική τους κατάσταση όταν μπήκαν στην πολιτική και ποια όταν την εγκατέλειψαν;\n* Η Αχαΐα καίγεται. Φωτιές κατέστρεψαν σπίτια, δάση, εγκαταστάσεις. Περιουσίες ξεκληρίστηκαν. Ο πρωθυπουργός όμως… διακοπάρει. Αντιληφθήκατε, μήπως, αγανακτισμένους πολίτες να βγαίνουν στα κανάλια και να λένε «πού είναι το κράτος, τι κάνει η κυβέρνηση για μας;». Αστεία πράγματα, έτσι;\n* Ο κύριος Μητσοτάκης, κατά την επίσκεψή του στο Ηράκλειο, αντιμετώπισε την οργή και τα ξεφωνητά των υγειονομικών. Ενημερωθήκατε γι’ αυτό από τα κανάλια μας; Δεν εννοώ τα μικρά, τα περιφερειακά, αυτά που δεν είναι πανελλήνιας εμβέλειας. Προφανώς και έπεσε σιωπή. Σαν να τους κτύπησε ηλεκτρικό ρεύμα…\n* Ο Μένιος Φουρθιώτης, με την ανοχή του κράτους, λυμαινόταν χιλιάδες ευρώ. Ο πρωταθλητής της άρσης βαρών, Θοδωρής Ιακωβίδης, προετοιμαζόταν με 250 ευρώ το μήνα! Ακούσατε κανένα Μέσο να ασχολείται με αυτό το παρανοϊκό ζήτημα; Μια ερώτηση, μια έρευνα για να ξέρουμε πού πηγαίνει το δημόσιο χρήμα; Τίποτα, ε;\n* Το ποσό που ξόδεψε ο υφυπουργός Αθλητισμού, Λευτέρης Αυγενάκης, για φωτογραφική κάλυψη και βιντεοσκόπηση των αθλητικών δραστηριοτήτων, στο πλαίσιο των δημόσιων σχέσεων, ανέρχεται στο ποσό των 19.840 ευρώ, όταν οι ερασιτέχνες αθλητές μας ζητιανεύουν. Ακούσατε κάτι γι’ αυτό;\n* Οι αθλητές μας στο Τόκιο παλεύουν κάτω από αντίξοες συνθήκες και κάποιοι κερδίζουν και μετάλλια! Όλοι μα όλοι, δοθείσης ευκαιρίας, μιλάνε για την αδιαφορία της Πολιτείας και τις άθλιες συνθήκες που αγωνίζονται. Ακούσατε κάτι επ’ αυτού; Για την ακρίβεια, ο ΣΚΑΪ έκανε την… υπέρβαση, καθώς δεν μετέφερε όλες τις δηλώσεις του Θοδωρή Ιακωβίδη. Ειδικά στο σημείο που ο άνθρωπος έλεγε τον πόνο του και αναφέρθηκε στην πλήρη εγκατάλειψή του από τους αρμόδιους φορείς, το βίντεο κόπηκε, γιατί η επικαιρότητα τρέχει…\n* Η εφημερίδα «ΑΥΓΗ» έβγαλε κάποια στοιχεία στη φόρα. Από 1/1/2020 έως 30/4/2021, σε σύνολο 269.000 δημόσιων συμβάσεων, οι 164.040 έγιναν με απευθείας αναθέσεις, χωρίς κανενός είδους διαγωνισμό. Μιλάμε για δημόσιο χρήμα, έτσι; Απ’ αυτές, εκείνες που αφορούν τον κορονοϊό είναι μόλις 9.260, ενώ οι υπόλοιπες 154.780 αφορούν πάγιες ανάγκες ή κατασκευή έργων. Με απευθείας ανάθεση μοιράστηκαν 1,894 δισ. ευρώ, εκ των οποίων για τον κορονοϊό μόλις 246,1 εκατ. ευρώ, ενώ 1,638 δισ. αφορά πάγιες ανάγκες. Ακούσατε κάτι για το θέμα; Γιατί εγώ δεν είδα να γίνεται έλεγχος και ρεπορτάζ από τα κανάλια, κυρίως, αλλά ακόμη και από τις εφημερίδες…\n* Για δε τα θέματα υποχρεωτικότητας εμβολιασμών, σε συγκεκριμένες κατηγορίες εργαζομένων, όπως επίσης για τις διακρίσεις εις βάρος των ανεμβολίαστων, ακούσατε κάτι, κάποια έρευνα περί ευρωπαϊκής νομοθεσίας και δικαιωμάτων, γιατί εμένα μου διέφυγε;\n* Τα κρούσματα πολλαπλασιάστηκαν και η κατάσταση ξέφυγε. Έχετε ακούσει κανένα Μέσο να μιλά για τις κυβερνητικές ευθύνες σχετικά με τη διαχείριση της πανδημίας; Τίποτα, έτσι;\nΑν απορείτε γιατί, να σας ενημερώσω ότι η κυβέρνηση αποφάσισε άλλη μία έκτακτη ενίσχυση στα ΜΜΕ, ύψους 20 εκατομμυρίων ευρώ. Έγινα αντιληπτός τι ακριβώς συμβαίνει ή να το κάνω πενηνταράκια, όπως έλεγε μια αδελφή ψυχή στο χώρο της αθλητικής δημοσιογραφίας; Τώρα, μπορούμε να κλείσουμε τα μάτια και να φανταστούμε τι ενημέρωση θα είχαμε, ως πολίτες, αν δεν υπήρχαν σήμερα τα social media. Το θέμα, βεβαίως, είναι να μην τα έχουμε για πολλή ώρα κλειστά και να τα ανοίξουμε. Δηλαδή, να τα ανοίξουμε όλοι, καθώς είναι φανερό πλέον το παιχνίδι που παίζεται καθημερινά, με θύμα την αξιοπιστία, την εγκυρότητα και πρωτίστως την ενημέρωση. Μακριά από εξαρτήσεις, κυκλώματα, φιλίες. Στην υπηρεσία μόνο της είδησης, της διαφάνειας και του πολίτη…


ΠΟΛΙΤΙΚΗ ΕΝΗΜΕΡΩΣΗ: 12/12/09\nΘα πάρουν το Δώρο στην ώρα του\nΣτην ώρα τους θα πληρωθούν οι μισθοί και το Δώρο Χριστουγέννων διαβεβαίωσε ο αν. Υπουργός Άμυνας, κ. Πάνος Μπεγλίτης, τον Πρόεδρο και τα μέλη του Δ.Σ. του Σωματείου Εργαζομένων στα Ναυπηγεία Σκαραμαγκά με τους οποίους συναντήθηκε στο γραφείο του.\nΗ πληρωμή, όπως ανακοινώθηκε, μπορεί πλέον να γίνει μετά την πρόσφατη απόφαση της πολιτικής ηγεσίας του Υπουργείου Άμυνας και τη σχετική εγκριτική απόφαση του Ελεγκτικού Συνεδρίου.\nΕπίσης κατά τη συνάντηση συζητήθηκαν οι εξελίξεις και οι προοπτικές βιωσιμότητας των Ναυπηγείων, καθώς και η διασφάλιση των θέσεων εργασίας μετά την κατάθεση προτάσεων εξαγοράς. Ο κ.Π. Μπεγλιτης επανέλαβε τις θέσεις της κυβέρνησης όπως έχουν επανειλημμένως εκφρασθεί και από το Υπουργείο Άμυνας για την αναζήτηση αξιόπιστου επιχειρηματικού σχήματος για τη συνέχιση της λειτουργίας των Ναυπηγείων και τη διασφάλιση των συμφερόντων των εργαζομένων, ενώ επεσήμανε το ενεργό ενδιαφέρον του Υπουργείου και της πολιτικής του ηγεσίας για τη θετική έκβαση των εξελίξεων. Συμφωνα με τις πληροφορίες έχουν κατατεθεί 3 η 4 προτάσεις για αξιολόγηση.\nΟι εργαζόμενοι στο τροχαίο υλικό\nΟσον αφορά το θέμα των 160 απλήρωτων εργαζομένων της Εταιρείας Τροχαίου Υλικού, που έθεσαν οι εκπρόσωποι του Σωματείου, ο κ. Μπεγλίτης δήλωσε την αναρμοδιότητα του Υπουργείου Άμυνας για την καταβολή των δεδουλευμένων, υποστήριξε όμως, όπως ανακοινώθηκε, την εργασιακή τους επανένταξη στα Ναυπηγεία και την ανάγκη δημιουργικής τους αξιοποίησης, μετά την ολοκλήρωση της διαδικασίας πώλησης.\nΣυνεδρίαση πρυτάνεων στο Λαύριο\nΜε την παρουσία της υπουργού Παιδείας Άννας Διαμαντοπούλου ολοκληρώθηκε η Σύνοδος των Πρυτάνεων, που πραγματοποιήθηκε στο Τεχνολογικό Πάρκο Λαυρίου.\nΓια το θέμα των ημερών που δεν είναι άλλο από το άσυλο, η κ. Διαμαντοπούλου δήλωσε ότι δεν θα υπάρξει αλλαγή. Υπάρχει είπε, η γενική συναίνεση να λειτουργήσουμε όλοι μαζί με συγκεκριμένες δράσεις, ώστε η περιφρούρηση του ασύλου να γίνει πραγματικότητα.\nΩς συγκεκριμένες δράσεις η υπουργός ανέφερε ορισμένες, όπως για παράδειγμα, να καταγραφούν οι χώροι ασύλου που δεν μπορεί σε καμιά περίπτωση να είναι οι δρόμοι και τα πεζοδρόμια, να μην υπάρχουν κατειλημμένοι χώροι από ιδιώτες στα πανεπιστήμια, να λειτουργεί άμεσα πρυτανική εφημερία και εν πάση περιπτώσει τα ίδια τα πανεπιστήμια θα επιλέξουν τους τρόπους περιφρούρησής τους, ώστε να εφαρμόζεται ο νόμος χωρίς παρεκτροπές.\nΕίμαι διατεθειμένη, είπε η κ. Διαμαντοπούλου, να στηρίξω οποιαδήποτε πρόταση προς αυτή την κατεύθυνση. Απηύθυνε δε έκκληση στους φοιτητές να συγκροτηθούν τα όργανα διοίκησής τους, ώστε να λειτουργήσει καλύτερα το πανεπιστήμιο.\nΗ υπουργός Παιδείας αναφέρθηκε ακόμη στο νέο ρόλο του υπουργείου με τις νέες αρμοδιότητες που περιέλαβε και οι οποίες έχουν σχέση με τα πανεπιστήμια. Έθεσε το περίγραμμα όπως είπε, ενός νέου πλαισίου πανεπιστημίων, ανωτάτων εκπαιδευτικών ιδρυμάτων με χωροταξική αναδιάρθρωση και αλλαγή του χάρτη της τριτοβάθμιας εκπαίδευσης.\nΌσον αφορά τις δυσλειτουργίες του νόμου πλαισίου που της έθεσαν οι πρυτάνεις, η υπουργός Παιδείας ανέφερε ότι υπάρχει ανάγκη άμεσων ρυθμίσεων για αυτές και έδωσε δυο παραδείγματα: Όλα τα πρακτικά των εκλεκτορικών σωμάτων θα αναρτώνται στο Διαδίκτυο, ενώ ο στόχος είναι η καθιέρωση του ηλεκτρονικού συγγράμματος.\nΤέλος, η υπουργός Παιδείας ενημέρωσε τους πρυτάνεις και για το θέμα των κολεγίων, κάνοντας λόγο για τη θέσπιση του Κέντρου Πιστοποίησης για να προχωρήσει και η ενσωμάτωση της Οδηγίας της Ευρωπαϊκής Ένωσης.\nΟ πρύτανης του Αριστοτελείου Πανεπιστημίου Αναστάσιος Μάνθος, είπε ότι δεν υπάρχει ειδοποιός διαφορά με τις θέσεις που εξέφρασε η υπουργός Παιδείας όσον αφορά το άσυλο, το οποίο τόνισε, δεν έχει πρόβλημα ως ιδέα, αλλά πάσχει η εφαρμογή του.\nΟ πρύτανης του Πανεπιστημίου του Αιγαίου Ανδρέας Τρούπης, το πανεπιστήμιο του οποίου αναλαμβάνει την προεδρία για το επόμενο χρονικό διάστημα, ανέφερε χαρακτηριστικά ότι δεν ετέθη το θέμα του ασύλου, αλλά της ασυλίας. Και επισήμανε, ότι κάθε φορά που θα υπάρχει επαφή με κάποια Αρχή, αυτή η επαφή θα μπαίνει στο Διαδίκτυο.\nΟ προεδρεύων της Συνόδου των Πρυτάνεων Κώστας Μουντζούρης πρύτανης του Μετσοβίου Πολυτεχνείου, δήλωσε ότι για πρώτη φορά πραγματοποιείται Σύνοδος σε χώρο πανεπιστημίου έστω και αποκεντρωμένο και αναφέρθηκε στη μικρή συγκέντρωση που είχαν οι φοιτητές έξω από το χώρο της Συνόδου, λέγοντας ότι ήταν μια ειρηνική διαδήλωση.\nΝα σημειωθεί, ότι η μικρή ομάδα αυτή των φοιτητών παρέμεινε για λίγα λεπτά έξω από το χώρο που συνεδρίαζαν οι πρυτάνεις και αποχώρησε, κάτω από καταρρακτώδη βροχή.\nΤο δικαστικό σώμα δεν δέχεται συρρίκνωση των αποδοχών του, αλλά δεν είναι αντίθετο στο «πάγωμα» των αποδοχών του για όσο χρόνο απαιτείται, λόγω της οικονομικής κρίσης, είπε ο πρόεδρος της Ενωσης Δικαστών και Εισαγγελέων Χαρ. Αθανασίου στην ετήσια Γενική Συνέλευση των μελών της Ένωσης Δικαστών και Εισαγγελέων.\nΟ κ. Αθανασίου επισήμανε ακόμη ότι «ο δικαστής δεν μπορεί να κάνει πολιτική, γιατί τότε ανεπίτρεπτα θα παραβιάσει την αρχής της διάκρισης των λειτουργιών που θέλει να προστατεύσει». «Μπορεί μόνο να ερμηνεύσει με την ανεξαρτησία της σκέψης του, το νόμο με μόνο στόχο να απονείμει Δικαιοσύνη, ανεξαρτήτως συνεπειών που είναι δυνατόν αυτή να προκαλέσει. Ο δικαστής δεν μπορεί να μετράει το κόστος όταν αποφασίζει. Αυτό ας το υπολογίσει ο νομοθέτης όταν νομοθετεί», πρόσθεσε.\nΠαράλληλα, ο πρόεδρος της Ένωσης ανέφερε ότι «η Δικαιοσύνη στη χώρα μας εδώ και μία δεκαπενταετία υπολειτουργεί από απόψεως ταχύτητας απονομής της», ενώ ως προς τον τρόπο επιλογής των ηγεσιών των ανωτάτων δικαστηρίων είπε ότι οι Ολομέλειες των μεγάλων δικαστηρίων θα προεπιλέγουν κάποιους δικαστές και εξ αυτών η Βουλή και η εκάστοτε Κυβέρνηση θα επιλέγει τους προέδρους και αντιπροέδρους.\nΟ υπουργός Δικαιοσύνης Χ. Καστανίδης ανέφερε ότι η κυβέρνηση παραιτήθηκε από το προνόμιο να επιλέγει τους προέδρους και αντιπροέδρους των τριών μεγάλων δικαστηρίων της χώρας και η διαδικασία θα γίνεται μέσω της Βουλής. Ακόμη, είπε ότι χρειαζόμαστε φωτισμένους και ανεξάρτητους δικαστές, τονίζοντας ότι οι δικαστές τη μόνη εξουσία που έχουν είναι αυτή της συνείδησή τους και του νόμου που θα εφαρμόσουν.\nΟ δικαστής «πρέπει να ασκεί κριτική ακόμη και στον υπουργό Δικαιοσύνης», ακόμη και «να κατακεραυνώνει τον υπουργό Δικαιοσύνης», είπε ο κ. Καστανίδης.\nΟ υπουργός Δικαιοσύνης ανακοίνωσε ότι θα γίνουν ουσιαστικές αλλαγές στον τρόπο λειτουργίας της Εθνικής Σχολής Δικαστών και θα διευρυνθούν οι λειτουργίες της Σχολής, ενώ επισήμανε ότι θα επιδιώξει την αποκατάσταση των σχέσεων εμπιστοσύνης πολιτών και δικαστών.\nΟ αρχηγός της ΝΔ Αντώνης Σαμαράς ανέφερε ότι οι δικαστές είναι θεματοφύλακες των θεσμών και επισήμανε ότι δεν επιτρέπεται καμία παρέμβαση στο έργο της Δικαιοσύνης.\nΤόνισε ότι θεσμοθετημένα όργανα της Δικαιοσύνης δέχθηκαν επιθέσεις με σκοπό τη χειραγώγηση της Δικαιοσύνης, σημειώνοντας ότι αυτό αποτελεί προσβολή και μια τέτοια συμπεριφορά δυναμιτίζει την κοινωνική συνοχή. Και πρόσθεσε ότι πρέπει να διαφυλάξουμε το αυτοδιοίκητων των μεγάλων δικαστηρίων της χώρας και να το βελτιώσουμε.\nΑναφορικά με την αλλαγή του τρόπου επιλογής των ηγεσιών των Ανωτάτων Δικαστηρίων της χώρας που έχει εξαγγείλει η κυβέρνηση, ο Α. Σαμαράς είπε ότι στην διαδικασία επιλογής των δικαστικών λειτουργών για τις προαγωγές των προέδρων και αντιπρόεδρων, όπως και του Εισαγγελέα του Αρείου Πάγου δεν μπορεί να είναι αμέτοχοι οι ίδιοι οι δικαστές.\nΕπίσης, ο πρόεδρος της ΝΔ ανέφερε ότι όλοι μαζί πρέπει να βοηθήσουμε για να επιταχυνθεί η απονομή της Δικαιοσύνης, χωρίς αυτό να είναι σε βάρος της ποιότητας.\nΟ πρόεδρος και ο εισαγγελέας του Αρείου Πάγου, Καλαμίδας και Τέντες, αντίστοιχα, αναφέρθηκαν στα προβλήματα που απασχολούν τη Δικαιοσύνη και τους δικαστές (κενές οργανικές θέσεις, επιτάχυνση απονομής Δικαιοσύνης), ενώ χαιρετισμό απηύθυναν και εκπρόσωποι των άλλων κομμάτων, ο πρόεδρος του Δικηγορικού Συλλόγου Αθηνών Παξινός και άλλοι.\nΑναρτήθηκε από πολιτική ενημέρωση στις 7:29 μ.μ. 1 σχόλια\nΣΤΟΠ ΣΤΟ ΑΦΟΡΟΛΟΓΗΤΟ ΜΕ ΝΕΕΣ ΒΟΜΒΕΣ ΠΑΠΟΥΤΣΗ\nΠιο πολυθεματική από άλλες φορές η Real News προβάλλει στο πρωτοσέλιδό της την οικονομία η οποία ενδιαφέρει τον περισσότερο κόσμο και σχεδόν όλους τους φορολογούμενους. Τέλος στο αφορολόγητο βάζει ο Παπανδρέου και ο Παπακωνσταντίνου η εφημερίδα φαίνεται από μακριά ότι έχει καλή... πληροφόρηση από το υπουργείο Οικονομικών. Αυτό που θα συζητηθεί είναι η συνέντευξη του Χρ. Παπουτσή, ο οποίος επιμένει ν εκφράζει επιφυλάξεις για την οικονομική πολιτική της κυβέρνησης. Ενδιαφέρον επίσης το ρεπορτάζ με τον Κυριάκο και τον Άρη που εμφανίζονται ως οι νέοι δελφίνοι του Δήμου της Αθήνας. Τέλος θα συζητηθεί και η συνέντευξη του Κοροβέση, ο οποίος τα ρίχνει άγρια στον Τσίπρα και του χρεώνει από τώρα οποιαδήποτε διάσπαση υπάρξει στο μέλλον.\nΒΟΜΒΑ ΜΕ ΦΠΑ ΚΑΙ ΚΩΛΟΤΟΥΜΠΑ ΚΑΡΑΤΖΑΦΕΡΗ\nΟικονομικού περιεχομένου το βασικό πρωτοσέλιδο ρεπορτάζ στο Πρώτο Θέμα της Κυριακής. Απόλυτα δικαιολογημένα καθώς αυτό το ρεπορτάζ έπαιζε περισσότερο απ'όλα και αυτό το ρεπορτάζ θα κυριαρχεί και την επόμενη εβδομάδα λόγω των... ανακοινώσεων που θα κάνει τη Δευτέρα ο Γιώργος Παπανδρέου. Η εφημερίδα αποκαλύπτει ότι ο ΦΠΑ θα αυξηθεί κατά 2%(!!!) και επίσης ότι οι πολίτες στη δημοσκόπηση της Alco λένε ναι στα σκληρά μέτρα (αναμενόμενο καθώς έχουν αντιληφθεί την κρισιμότητα της κατάστασης). Ο Γ. Καρατζαφέρης σε συνέντευξη που παραχώρησε στην εφημερίδα τα γυρίζει τώρα. Εκεί που έλεγε ότι στην Αθήνα δεν θα στηρίξει τον Κακλαμάνη και θα κατεβάσει δικό του υποψήφιο, τώρα λέει ότι θα στηρίξει τον σημερινό Δήμαρχο! Δεν βγαίνει άκρη με τον Καρατζαφέρη!\nΠολύ δυνατό και επιθετικό ρεπορτάζ στην πρώτη σελίδα του Veto της Κυριακής. Η εφημερίδα αναδεικνύει τον περίεργο πλουτισμό της Ντόρας και του συζύγου της (εάν υπήρχε μια πιθανότητα στις χίλιες η Ντόρα να αποσύρει τις αγωγές της εναντίον της Veto τώρα, μάλλον δεν υπάρχει καμία). Ενδιαφέρον επίσης το ρεπορτάζ για την Γκερέκου που "έκοψε" τον... Περιφερειάρχη ο οποίος διατηρούσε προσωπική φιλία με τη Μάργκαρετ. Η εφημερίδα αυτή την φορά έχει 6 θέματα - ρεπορτάζ στην πρώτη της σελίδα. Εμείς πιστεύουμε ότι ήθελε ακόμα 2-3 "χτυπήματα", ίσως οικονομικού περιεχομένου, καθώς αυτό το ρεπορτάζ κυριαρχεί αυτή την εβδομάδα.\nΑνακοινώθηκε η σύνθεση του Κεντρικού Συμβουλίου Υγείας\nTVXS.gr Project Ανακοινώθηκε η σύνθεση του Κεντρικού Συμβουλίου Υγείας http://www.tvxs.gr/v28164\nΗ υπουργός Υγείας, Μαριλίζα Ξενογιαννακοπούλου, ανακοίνωσε τα μέλη του Κεντρικού Συμβουλίου Υγείας (ΚΕΣΥ). Η θητεία των μελών είναι τριετής.\nΤο ΚΕΣΥ αποτελείται από τους:\n10. Κόλλια Παναγούλα, με αναπληρωτή της τον Τομαρά Ιωάννη, ως εκπρόσωπο των παρακάτω φορέων:\n* α. Ένωση Ελλήνων Χημικών\n* β. Πανελλήνια Ένωση Βιοεπιστημόνων\n* γ. Ένωση Ελλήνων Φυσικών\n* δ. Τεχνικό Επιμελητήριο Ελλάδας\n15. Σκουτέλη Δημήτριο, Πρόεδρο της Ένωσης Νοσηλευτών - τριών Ελλάδος (E.Ν.Ε.), ως εκπρόσωπο της E.Ν.Ε., με αναπληρωτή του τον Πιστόλα Δημήτριο.\n16. Δάγλα Αριστείδη, Γενικό Γραμματέα της Ένωσης Νοσηλευτών /- τριών Ελλάδος (Ε.Ν.Ε.), ως εκπρόσωπο της E.Ν.Ε., με αναπληρωτή του τον Μπίζα Λάμπρο.\n20. Αμπατζόγλου Θεόδωρο, Διοικητή του Ι.Κ.Α. - Ε.Τ.Α.Μ., με αναπληρωτή του τον Κυρζόπουλο Δημήτριο, Υποδιοικητή του Ι.Κ.Α. - Ε.Τ.Α.Μ.\nΜας βρίσκουν στο σημείο που νεοεκλεγμένος πρωθυπουργός παρουσιάζει και εφαρμόζει με επιμονή όσα προεκλογικά είπε. Ένα σχέδιο εξόδου από την κρίση. Τότε έλεγαν ότι είναι καλό και ωραίο αλλά δεν πρόκειται να το εφαρμόσει. Σήμερα λένε ότι δεν έχει σχέδιο ή ότι θα το εγκαταλείψει υποκύπτοντας στις πιέσεις των Βρυξελλών. Κι όταν τίποτα από τα δύο δεν συμβαίνει εύχονται και παρακαλάνε για την καταστροφή. Παραφράζοντας τον σύντροφο Ιλιτς θα έλεγα ότι το σλόγκαν τους είναι: Χαιρεκακία το ανώτατο στάδιο του κομμουνισμού.\nΑναρτήθηκε από alzap\nΚατάρρευση των δημοσίων εσόδων τους πρώτους μήνες του 2009, αποκαλύπτει απόρρητη έκθεση του υπουργείου Οικονομικών (δείτε την εδώ), την οποία φέρει σήμερα στο φως της δημοσιότητας το protothema.gr .\nΣύμφωνα με τα συγκλονιστικά στοιχεία, οι δυο μεγαλύτερες εφορίες της χώρας, όχι μόνο δεν έπιασαν τους στόχους που είχε βάλει ο προϋπολογισμός του 2009, τον οποίο κατήρτισε ο Γ.Αλογοσκούφης, αλλά εμφάνισαν μείωση, ακόμη και σε απόλυτους αριθμούς.\nΥπάρχουν μάλιστα περιπτώσεις που μειώθηκαν τα έσοδα έως και 60% ( στη ΙΣΤ Αθηνών). Τα στοιχεία περιγράφουν με δραματικό τρόπο ένα κρίσιμο μέρος του δημοσιονομικού προβλήματος και μια αιτία για την εκτόξευση του ελλείμματος, κατά τις ημέρες της γαλάζιας διακυβέρνησης.\nΩστόσο, σύμφωνα με πληροφορίες το πρόβλημα της κατάρρευσης των εισπρακτικών μηχανισμών ή και του περιορισμού της φορολογητέας ύλης, λόγω της οικονομικής κρίσης, συνεχίζεται μέχρι και σήμερα με αποτέλεσμα η μέση απόκλιση να ξεπερνά ίσως και το 40% , σε σχέση με τους στόχους που είχαν τεθεί.\nΠώς θα δοθεί το επίδομα κοινωνικής αλληλεγγύης\nΕκδόθηκε η Κοινή Υπουργική Απόφαση των υπουργών Οικονομικών, Οικονομίας, Ανταγωνιστικότητας και Ναυτιλίας, Αγροτικής Ανάπτυξης και Τροφίμων, Εργασίας και Κοινωνικής Ασφάλισης, Υγείας και Κοινωνικής Αλληλεγγύης, με την οποία καθορίζονται οι λεπτομέρειες για την καταβολή της ενίσχυσης κοινωνικής αλληλεγγύης.\nΣημειώνεται ότι, όπως ορίζεται στον νόμο 3808/2009, η καταβολή της πρώτης δόσης της ενίσχυσης θα γίνει έως τις 31/12/2009 και η δεύτερη δόση έως τις 30/6/2010.\n«Πάταξη φοροδιαφυγής, εισφοροδιαφυγής και διαφθοράς»\n«Ολα τα μέτρα τα οποία θα ληφθούν και τα οποία θα είναι σκληρά αλλά και δίκαια, δεν θα στοχεύουν στη μείωση των μισθών και των συντάξεων, γιατί ούτε οι μισθωτοί και συνταξιούχοι ευθύνονται για την κρίση, ούτε με τέτοια μέτρα μπορεί να λυθεί το οικονομικό πρόβλημα της χώρας. Τα μέτρα αυτά θα πονέσουν εκείνους που πρέπει να πονέσουν και όχι τη φτωχολογιά και τον κοσμάκη», είπε ο πρωθυπουργός από τις Βρυξέλλες.\nΣύμφωνα με όσα δήλωσε ο Γιώργος Παπανδρέου, αφορούν την πάταξη της φοροδιαφυγής, της εισφοροδιαφυγής και της διαφθοράς, ενώ θα ληφθούν και μέτρα διαρθρωτικού χαρακτήρα, όπως η μείωση των επιπέδων διοίκησης της χώρας από 5 σε 3.\nΟι άξονες στους οποίους θα κινηθεί η κυβέρνηση για την επίλυση του οικονομικού προβλήματος είναι η ενίσχυση και τόνωση της πραγματικής οικονομίας, το νοικοκύρεμα του δημόσιου τομέα και η στροφή στην πράσινη οικονομία.\nΟ πρωθυπουργός απέρριψε κατηγορηματικά τη λήψη μέτρων ανάλογων με εκείνα που πήρε η Ιρλανδία. Οπως τόνισε τα προβλήματα των δύο χωρών είναι διαφορετικά και θα ήταν λάθος να ληφθούν ίδια μέτρα για διαφορετικά προβλήματα.\nΠάντως, ο κ. Παπανδρέου επισήμανε τον κίνδυνο καθώς η χώρα βρίσκεται σε δεύτερη επιτήρηση, να φθάσει στο σημείο να δέχεται υποδείξεις για τις αποφάσεις τις οποίες πρέπει να λαμβάνει. Αυτό τον κίνδυνο προσπαθούμε να προλάβουμε, διευκρίνισε.\nΕπίσης, ξεκαθάρισε ότι δεν ζητεί από την Ευρωπαϊκή Ενωση ειδική στήριξη, θεωρώντας επαρκέστατη τη στήριξη που δόθηκε στην Ελλάδα σε πολιτικό επίπεδο.\nΣύμφωνα με τον πρωθυπουργό, η ελληνική κυβέρνηση βγήκε με ενισχυμένη την εικόνα της από τη Σύνοδο Κορυφής, καθώς εκδηλώθηκε η αλληλεγγύη και των 27 εταίρων, τους οποίους ευχαρίστησε.\nΗ στήριξη που έδωσαν αφορά την αναγνώριση ότι η Ελλάδα δεν βρίσκεται στα πρόθυρα της χρεοκοπίας, ούτε θα χρεοκοπήσει, ούτε πρόκειται να βρεθεί εκτός της Ευρωζώνης.\nΟπως ανέφερε, δεν περιμένει οι πολιτικοί αρχηγοί να συμφωνήσουν σε λεπτομέρειες, αλλά σημείωσε ότι είναι γεγονός πως η χώρα περνά βαθιά κρίση και υπάρχει ανάγκη να γίνουν ρήξεις με αντιλήψεις και πρακτικές. Ο ίδιος, επισήμανε, θα καταθέσει πολύ συγκεκριμένες προτάσεις για να υιοθετηθούν από τους πολιτικούς αρχηγούς.\nΣε ερώτηση γιατί ζητά συναίνεση των πολιτικών κομμάτων αφού η κυβέρνηση έχει 160 βουλευτές, ο πρωθυπουργός απάντησε ότι όσα γίνουν θα είναι ακόμα πιο αποτελεσματικά αν συμβάλουν όλοι. Και πρόσθεσε ότι είναι πατριωτική υποχρέωση όλων να συμβάλουν στην αντιμετώπιση προβλημάτων όπως η διαφθορά και η εφαρμογή των νόμων διευκρινίζοντας ότι εννοεί δίκαιων νόμων.\n«Η Νέα Δημοκρατία επαναλαμβάνει για πολλοστή φορά ότι περιμένει από την κυβέρνηση να πράξει το καθήκον της απέναντι στον τόπο. Και δεσμεύεται να στηρίξει όλα τα δίκαια μέτρα που θα κινούνται προς τη σωστή κατεύθυνση και δεν θα υπαγορεύονται από ευκαιριακές λογικές και επικοινωνιακές σκοπιμότητες», δήλωσε ο εκπρόσωπος Τύπου της Νέας Δημοκρατίας Πάνος Παναγιωτόπουλος.\n«Ενώ είναι ηλίου φαεινότερο ότι ο πρωθυπουργός δεσμεύτηκε στη Σύνοδο ότι θα υλοποιήσει στο ακέραιο τα σκληρά αντιλαϊκά μέτρα που έχουν συναποφασιστεί στην ΕΕ, πολύ πριν τις εκλογές και πριν την κρίση, στο λαό λέει ότι ΄΄σκληρά μέτρα θα λάβει μόνο κατά της διαφθοράς΄΄ και της σπατάλης», τόνισε το ΚΚΕ.\n«Η συνέντευξη του κ. Παπανδρέου από τις Βρυξέλλες επιβεβαίωσε τους μύχιους φόβους μας. Η Ελλάδα έχει απολέσει την εθνική κυριαρχία της μετατρεπόμενη σε επαρχία της Ευρώπης», σχολίασε ο ΛΑΟΣ.\n«Η οικονομία της χώρας δεν έχει ανάγκη από μια κυβέρνηση ιμάντα μεταβίβασης των εντολών της Ε.Ε., αλλά από μια ενεργητική παρουσία αμφισβήτησης του Συμφώνου Σταθερότητας και των κυρίαρχων πολιτικών της Ε.Ε.», είπε ο ΣΥΡΙΖΑ.\n«Διαφορετικός» τρόπος φορολόγησης\nΑναφερόμενος στον προϋπολογισμό του 2010, ο υπουργός Οικονομικών είπε ότι ισχύουν οι προεκλογικές δεσμεύσεις της κυβέρνησης και το βασικό εργαλείο θα είναι η μια πρόσληψη ανά πέντε αποχωρήσεις στο δημόσιο - εκτός από τους ευαίσθητους τομείς - σε συνδυασμό με τη θέσπιση ενιαίας αρχής πληρωμών των δημοσίων υπαλλήλων.\nΔίνοντας το περίγραμμα του διαλόγου για το νέο φορολογικό σύστημα, η διαβούλευση για το οποίο αρχίζει τη Δευτέρα, ο υπουργός Οικονομικών ανέφερε ότι θα υπάρξει ένας εντελώς διαφορετικός τρόπος φορολόγησης.\nΘα θεσπιστεί ενιαία φορολογική κλίμακα και τα μερίσματα θα θεωρούνται εισόδημα και θα φορολογούνται, όπως τα εισοδήματα από κάθε άλλη πηγή. Θα καθιερωθεί προοδευτική φορολόγηση για τη μεγάλη ακίνητη περιουσία, ενώ οι φορολογούμενοι θα εγγράφουν στις δηλώσεις τους το σύνολο των περιουσιακών στοιχείων τους.\nΑκολούθως ο υπουργός Οικονομικών επεσήμανε ότι δεν αλλάζει τίποτε με τη φορολογία των καταθέσεων, οι οποίες δεν κινδυνεύουν και δεν υπάρχει λόγος να φεύγουν στο εξωτερικό.\nΜιλώντας για τις διαρθρωτικές αλλαγές, ο υπουργός Οικονομικών ενέταξε σε αυτές το άνοιγμα των κλειστών επαγγελμάτων και την αναμόρφωση του ασφαλιστικού συστήματος.\nΑκόμη, είπε ότι από το Δεκέμβριο του 2010 θα υπάρξουν νέοι τύποι προϋπολογισμού με τους πολυετείς προϋπολογισμούς προγραμμάτων.\nΣυνέντευξη Παπακωνσταντίνου στο περιοδικό Spiegel\nΟ κ. Παπακωνσταντίνου παραχώρησε συνέντευξη στο γερμανικό περιοδικό Spiegel, η οποία δημοσιεύεται τη Δευτέρα.\nΣε αυτή, δηλώνει ότι η Ελλάδα έχει ως επί το πλείστον πρόβλημα αξιοπιστίας παρά πρόβλημα χρέους. «Ένας αριθμός από τα προβλήματά μας απορρέει σε μικρότερο βαθμό από τους απόλυτους αριθμούς (του ελλείμματος) απ΄ ό,τι από το γεγονός ότι ουδείς πλέον μας πιστεύει επειδή οι στατιστικές μας είναι εσφαλμένες», επισημαίνει ο υπουργός και προσθέτει: «Γι' αυτό τώρα θα δώσουμε ανεξαρτησία στις υπηρεσίες που είναι υπεύθυνες για τις στατιστικές».\nΟ κ. Παπακωνσταντίνου αποκλείει οποιαδήποτε πιθανότητα προσφυγής σε δάνεια από το Διεθνές Νομισματικό Ταμείο (ΔΝΤ), υπογραμμίζοντας ότι δεν υπάρχει επικείμενος κίνδυνος χρεοκοπίας της Ελλάδας. Επίσης, αποκλείει οποιοδήποτε ενδεχόμενο η Ελλάδα να ζητήσει τη βοήθεια του ΔΝΤ: «Θα ρυθμίσουμε τα προβλήματά μας στους κόλπους της ΕΕ, σεβόμενοι τους κανονισμούς της».\n«Σήμερα δεν έχουμε ανάγκη από πίστωση», αναφέρει, λέγοντας ότι το ελληνικό κράτος θέλει να διαπραγματευτεί ένα νέο δάνειο τον Ιανουάριο, το ύψος του οποίου δεν έχει ακόμη αποφασιστεί. «Βρισκόμαστε αντιμέτωποι με μια σοβαρή δημοσιονομική κατάσταση και με μια επικίνδυνη δυναμική του χρέους, όμως έχουμε μια νέα κυβέρνηση που αναγνωρίζει σαφώς το πρόβλημα», τονίζει.\n«Ομως αντιμετωπίζουμε μια πλήρη απώλεια αξιοπιστίας», καταλήγει ο Ελληνας υπουργός.\n«Ο ισχυρισμός του υπουργού ότι η οικονομία δεν κινδυνεύει, στην ουσία αποτελεί μία ακόμα διαβεβαίωση προς τους μεγαλοεπιχειρηματίες ότι η κυβέρνηση θα κάνει τα πάντα για να μην θιγεί και να ενισχυθεί η τεράστια κερδοφορία τους και σε συνθήκες κρίσης», σχολιάζει το ΚΚΕ σε ανακοίνωσή του. «Αυτό που βρίσκεται σε κίνδυνο είναι οι τελευταίες κατακτήσεις των εργαζομένων και των φτωχών λαϊκών στρωμάτων», σημειώνει.\nTA NEA: Κανένα μέτρο «σε βάρος του κοσμάκη»\nΣε καθησυχαστικές δηλώσεις, ότι δεν πρόκειται να πάρει μέτρα που θα θίξουν τα χαμηλά και τα μεσαία εισοδήματα, προχώρησε ο κ. Γ. Παπανδρέου.\nΕΘΝΟΣ:Tρία «ναι» και δύο «όχι»\nΜε την προώθηση διαρθρωτικών αλλαγών η κυβέρνηση στοχεύει στη μείωση του ελλείμματος κάτω από 3% σε τέσσερα χρόνια. Οπως τόνισε ο πρωθυπουργός χθες στις Βρυξέλλες, δεν θα ακολουθήσουμε συνταγή Ιρλανδίας.\nΕΛΕΥΘΕΡΟΤΥΠΙΑ: Ηρεμιστικά για μέσα κι έξω.\nΒΗΜΑ:Επιστρέφει με πακέτο\nΤις αμέσως προσεχείς ημέρες θα αποσαφηνίσει τις προθέσεις της η κυβέρνηση για τα μέτρα που πρόκειται να λάβει ώστε να μειωθούν τα ελλείμματα και το ...\nΜΕ ΠΡΩΤΟΣΕΛΙΔΗ ΑΝΑΦΟΡΑ ΣΤΟ FIMOTRO!\nΤο fimotro ως βασική πηγή της αποκάλυψης του θέματος και των ρεπορτάζ με τους πράσινους κουμπάρους, αναφέρει στην πρώτη της σελίδα το Άρθρο της Κυριακής (βλ. το υπογραμμισμένο κείμενο με κόκκινο). Η αναφορά ονομαστικά στο blog fimotro μας τιμά γι αυτό και ευχαριστούμε την... εφημερίδα. Το Άρθρο επιμένει σκληρά αντιπολιτευτικά καθώς το κοινό του κινείται στον σκληρό πυρήνα της κεντροδεξιάς και της Νέας Δημοκρατίας ειδικότερα. Τα σκάνδαλα πουλάνε, ειδικά όταν έχουν σημείο αναφοράς την εξουσία.\nΑνακοινώθηκε η σύνθεση του Κεντρικού Συμβουλίου Υγ...


Το ποδόσφαιρο είναι γεμάτο ομορφιά και λάθη! - Δημήτρης Παπανικολάου | The Experts - Novasports.gr\nΠΑΟΚ - ΑΕΚ.\nΜετά από 24 ημέρες απραξίας η μπάλα ξανακύλησε χθες στο χορτάρι των γηπέδων της Λίγκας. Και μας έδωσε τη δυνατότητα να δούμε πιο είναι στην πραγματικότητα το αληθινό ποδόσφαιρο.\nΚαι ποδόσφαιρο είναι τα υπέροχα γκολ από τους Λέτο, Ροντρίγκεζ και Μυστακίδη, όπως και οι δύο «υπέροχες» γκάφες του Στιλ και του Γλύκου, αλλά και το μπέρδεμα του Μάνταλου με τον βοηθό του στο χέρι του Λέοβατς μετά την κεφαλιά του Τζιμπούρ. Ακόμα και η διαμάχη-τσαμπουκάς Κάτσε και Μπαρμπόσα.\nΓιατί ποδόσφαιρο είναι ότι ακριβώς συμβαίνει μέσα στις τέσσερις γραμμές των γηπέδων και όχι έξω από αυτές, όπως έχουμε συνηθίσει να βιώνουμε στην Ελλάδα.\nΓιατί ποδόσφαιρο είναι να μπαίνουν όμορφα γκολ, τα οποία μπορεί και να… διορθώνουν εν μέρει σφάλματα των συμπαικτών εκείνων που τα πετυχαίνουν.\nΓιατί το ποδόσφαιρο είναι ένα άθλημα λαθών. Όπως αυτό που (ξανα)έκανε ο Στιλ κόντρα στον Πανιώνιο και ο Ανσαριφαρντ έκανε το 1-0 ή το άλλο του Γλύκου στην έξοδό του, που στην ουσία έστρωσε την μπάλα μπροστά στα πόδια του Γιόχανσον για να πετύχει τέρμα η ΑΕΚ.\nΓιατί ποδόσφαιρο είναι να καταλογίσει πέναλτι ένας διαιτητής, όπως χθες ο Μάνταλος και μετά να πάρει πίσω την απόφασή του γιατί κάτι άλλο του υπέδειξε ο βοηθός του. Αλλά να μη γίνεται ο κακός χαμός γιατί η πλειοψηφία το θεώρησε ανθρώπινο λάθος.\nΚάτι που αδυνατούμε οι περισσότεροι να κατανοήσουμε σήμερα στην Ελλάδα. Ότι δηλαδή μπορεί και να γίνονται λάθη που δεν υποκρύπτουν σώνει και καλά δόλο.\nΤο γεγονός ότι μας έχουν κάνει να θεωρούμε το καθετί στο άθλημα δηλητηριασμένο και… πειραγμένο, δεν σημαίνει απαραίτητα ότι είναι και έτσι.\nΦυσικά και δεν μπορούμε να υπερηφανευόμαστε ότι έχουμε ένα ποδόσφαιρο αγγελικά πλασμένο. Κάθε άλλο μάλιστα. Νοσεί βαρύτατα. Όπως και η κοινωνία μας άλλωστε με όλα όσα ζούμε από την αρχή των μνημονίων και όχι μόνο.\nΩστόσο είναι τόσο πολύ το δηλητήριο που έχει χυθεί, που για όσους αγαπάμε το ποδόσφαιρο, θα θέλαμε (εκφράζοντας ευχή βεβαίως) να σταματήσει.\nΜακάρι να μας δώσουν την ευκαιρία αυτά τα πλέη οφ.


Στοίχημα: Το Final 4 της Euroleague στο προσκήνιο – TaMeteora.gr\n19 Μάϊου 2017 12:57 • administrator • ΑΘΛΗΤΙΚΑ\nΜε τα περισσότερα πρωταθλήματα της Ευρώπης να έχουν ολοκληρωθεί, η προσοχή μας επικεντρώνεται πλέον σε λίγκες «δεύτερης ταχύτητας», τουλάχιστον μέχρι να ξεκινήσει το Μουντιάλ. Σήμερα θα ασχοληθούμε με Φινλανδία και Βραζιλία, εκεί όπου προκύπτουν δύο επιλογές με βάση τα γκολ. Πριν περάσουμε στην ανάλυση των προγνωστικών, μην ξεχνάτε ότι στο Betarades.gr μπορείτε[…]\nΚυριακή σήμερα, με το στοιχηματικό πρόγραμμα να παρουσιάζει αυξημένο ενδιαφέρον. Τέσσερις προτάσεις έχουμε ξεχωρίσει από το ποδοσφαιρικό κουπόνι, από Ιταλία, Ρωσία, Βραζιλία και Χιλή, ενώ από τις επιλογές μας δεν θα μπορούσε να λείπει ο τελικός της Euroleague, με τις Ρεάλ Μαδρίτης και Φενέρμπαχτσε να διεκδικούν το τρόπαιο. Πριν περάσουμε στην ανάλυση[…]


Πούτιν: Η Μόσχα αποφασισμένη να εκκαθαρίσει τη «φωλιά των τρομοκρατών»\nΠαρ. 18 ΙΟΥ 21 23:26\nΗ Ρωσία δεν έχει άλλη επιλογή παρά να εκκαθαρίσει τη "φωλιά των τρομοκρατών" στο Χαλέπι της Συρίας, παρά το γεγονός ότι στην πόλη ζουν και άμαχοι πολίτες, δήλωσε σήμερα ο Ρώσος πρόεδρος Βλαντίμιρ Πούτιν.\n"Οι καμπάνες θα πρέπει να χτυπούν για όλα τα αθώα θύματα. Όχι μόνο στο Χαλέπι", υπογράμμισε.\nΑναφερόμενος στις κυβερνοεπιθέσεις και σε άλλους είδους παρεμβάσεις στις εσωτερικές υποθέσεις άλλων χωρών, ο Πούτιν τις χαρακτήρισε "ανυπόφορες".\nΟ Τραμπ «συμπεριφέρεται παράδοξα»\nΟ πρόεδρος της Ρωσίας υποστήριξε ότι ο Ντόναλντ Τραμπ, ο υποψήφιος των Ρεπουμπλικανών για την προεδρία των ΗΠΑ συμπεριφέρεται παράδοξα στην προεκλογική εκστρατεία του επειδή αντιπροσωπεύει τους απλούς ψηφοφόρους και ήθελε να περάσει το μήνυμά του.\n"Επέλεξε μια μέθοδο για να αγγίξει τις καρδιές των ψηφοφόρων" υποστήριξε ο Πούτιν σε μια ομιλία που εκφώνησε στο Σότσι με θέμα τις διεθνείς σχέσεις.\n"Συμπεριφέρεται με υπερβολή, φυσικά, αυτό το βλέπουμε. Όμως πιστεύω ότι υπάρχει λόγος γι αυτό", είπε.


Τα καλύτερα ξενοδοχεία κοντά σε: Elzach-Oberprechtal, Γερμανία\nElzach-Oberprechtal, Γερμανία - Ξενοδοχεία εκεί κοντά\nElzach-Oberprechtal - Ξενοδοχεία εκεί κοντά\n50,5 χλμ. από Elzach-Oberprechtal\n55,8 χλμ. από Elzach-Oberprechtal\n30,6 χλμ. από Elzach-Oberprechtal\n76,2 χλμ. από Elzach-Oberprechtal\n79,0 χλμ. από Elzach-Oberprechtal\n61,2 χλμ. από Elzach-Oberprechtal\n60,7 χλμ. από Elzach-Oberprechtal\n60,6 χλμ. από Elzach-Oberprechtal\n59,8 χλμ. από Elzach-Oberprechtal\n56,2 χλμ. από Elzach-Oberprechtal\n50,1 χλμ. από Elzach-Oberprechtal\n56,6 χλμ. από Elzach-Oberprechtal\n50,3 χλμ. από Elzach-Oberprechtal\n50,9 χλμ. από Elzach-Oberprechtal\n31,3 χλμ. από Elzach-Oberprechtal\n55,6 χλμ. από Elzach-Oberprechtal\n31,4 χλμ. από Elzach-Oberprechtal\n31,2 χλμ. από Elzach-Oberprechtal\n59,7 χλμ. από Elzach-Oberprechtal\n31,5 χλμ. από Elzach-Oberprechtal\n54,4 χλμ. από Elzach-Oberprechtal\n63,0 χλμ. από Elzach-Oberprechtal\n62,9 χλμ. από Elzach-Oberprechtal\n61,3 χλμ. από Elzach-Oberprechtal\n70,7 χλμ. από Elzach-Oberprechtal\n47,3 χλμ. από Elzach-Oberprechtal\n55,1 χλμ. από Elzach-Oberprechtal\n55,4 χλμ. από Elzach-Oberprechtal


Τη “σκότωσε” η ΠΡΟΔΟΣΙΑ; – Άλλο Μάτι\nΣτο κινητό τηλέφωνο της 38χρονης φωτογράφου από τη Ρουμανία, κρύβεται το κλειδί του μυστηριώδους πνιγμού της, στη θάλασσα της Καβάλας!\nΑυτό πιστεύουν, σύμφωνα με αποκλειστικές πληροφορίες των “Δικογραφιών” οι αξιωματικοί του Λιμενικού Σώματος, που διερευνούν την περίεργη υπόθεση, οι οποίοι προς το παρόν προσανατολίζονται στην εκδοχή της αυτοκτονίας, χωρίς ωστόσο να αποκλείουν και άλλα ενδεχόμενα.\nΑυτό, που ψάχνουν ωστόσο είναι, να ανακαλύψουν τι ήταν αυτό, που ώθησε την 38χρονη Μιχαέλα Μιρέα, μητέρα δύο ανήλικων κοριτσιών, να έρθει από τη Ρουμανία, γιά ολιγοήμερες διακοπές στην Ελλάδα και τελικά να δώσει τέλος στη ζωή της στη χώρα μας.\nΗ πρώτη εικόνα, που έχει προκύψει από την προανάκριση και τις καταθέσεις, που έχουν ήδη λάβει οι Λιμενικοί, οδηγούν στο συμπέρασμα ότι, η Ρουμάνα φωτογράφος έδωσε τέλος στη ζωή της, καθώς ένιωσε ΠΡΟΔΟΜΕΝΗ ως γυναίκα και δεν το άντεξε..\nΚι αυτό, γιατί ενώ ήρθε στην Ελλάδα για να ξεπεράσει τον χωρισμό από το σύζυγό της, με σκοπό να κάνει μιά νέα αρχή με έναν άλλο άνδρα στη χώρα μας, φαίνεται ότι, δεν ήρθαν τα πράγματα όπως τα περίμενε και τα ονειρευόταν, με νέο σύντροφο.\nΟ θάνατος της και το τι προηγήθηκε, που την οδήγησε στο απονενοημένο διάβημα, παραμένουν προς το παρόν αδιευκρίνιστα.\nΩστόσο οι αξιωματικοί του Λιμενικού Σώματος Καβάλας ελπίζουν ότι, θα βρουν την άκρη, είτε από την άρση απορρήτου του κινητού της τηλεφώνου, είτε από στοιχεία, που προκύπτουν από τις κάμερες ασφαλείας της περιοχής.\nΑν και, προς το παρόν, δεν βρέθηκε σημείωμα, που να αναφέρει τους λόγους, για τους οποίους ενδεχομένως έδωσε τέλος στη ζωή της η 38χρονη, στην εκδοχή της αυτοκτονίας συνηγορεί και η άποψη του ιατροδικαστή Θράκης, Νικόλαου Κιφνίδη, ο οποίος από τη μεριά του, μετά από τη νεκροψία-νεκροτομή που διενήργησε, έκανε λόγο για πνιγμό εντός ύδατος.\n«Για να το πούμε με απλά λόγια πνίγηκε η γυναίκα», ανέφερε αρχικά ο ιατροδικαστής και συμπλήρωσε ότι, σύμφωνα με τους υπολογισμούς του «βρισκόταν στο νερό δύο με τρεις μέρες».\nΗ σορός της ανασύρθηκε την Κυριακή 16 Ιανουαρίου από άνδρες του Λιμενικού Σώματος στο λιμάνι της Κεραμωτής. Η εξαφάνισή της δηλώθηκε από συγγενικά της πρόσωπα καθώς έπρεπε να επιστρέψει στη Ρουμανία από τις 13 Ιανουαρίου.\nΟι πληροφορίες αναφέρουν πως η γυναίκα φέρεται να είχε σκοπό να μεταβεί στη Θάσο σε ξενοδοχείο φιλικής οικογένειας, όπου είχε εργαστεί και η ίδια στο παρελθόν. Εικάζεται πως ήρθε στην Ελλάδα για να ξεπεράσει τον χωρισμό από το σύζυγό της καθώς είχε υπογράψει το διαζύγιό της.\nΕπίσης οι κάτοικοι, που την είδαν υποστηρίζουν, πως βρισκόταν σε κατάσταση σοκ. Μάλιστα, κάποιος ιδιοκτήτης τσιπουράδικου την προσέγγισε και της προσέφερε βοήθεια, αλλά εκείνη την αρνήθηκε μιλώντας στα αγγλικά.


Laptops vs Tablets Ποιο είναι το καλύτερο?\nHome›Featured›Laptops vs Tablets Ποιο είναι το καλύτερο?\nΉρθε η ώρα να αγοράσεις καινούργιο tablet Η laptop αλλά δεν ξέρεις τι, αναρωτιέσαι εάν οι επιδόσεις τους είναι ίδιες, τι θα σε βολέψει περισσότερο, παρακάτω θα σου λυθούν όλες οι απορίες.\nΤα tablets πλέον είναι ικανά να κάνουν πολλά πράγματα, που πριν γίνονταν μόνο με laptop η pc.Αυτό δεν σημαίνει όμως πως τα laptops έχουν ξεπεραστεί. Υπάρχουν ακόμα περιορισμοί σε αυτά που μπορείς να κανείς με ένα tablet.\nΗ προφανής διαφορά είναι ότι το πληκτρολόγιο. Είναι ευκολότερο να γράφεις μεγάλα έγγραφα σε πραγματικά κουμπιά παρά να σε μια οθόνη με το δάχτυλο, βέβαια υπάρχει η δυνατότητα να συνδέσεις εξωτερικό πληκτρολόγιο και να κάνεις την δουλειά σου.\nΤα tablets δεν μπορούν να συγκριθούν με τα laptops όσο αφορά την επεξεργαστική ισχύ και τον αποθηκευτικό χώρο, Τα περισσότερα laptops έχουν περίπου δεκαπλάσιο χώρο από ότι των tablets.\nΒέβαια πολύ λίγα laptops μπορούν να ανταγωνιστούν ένα tablet στην διάρκεια της μπαταρίας η στον όγκο κάνοντας τα πολύ ευκολότερα στην μεταφορά, διακοπές, επαγγελματικά ταξίδια.\nΟπότε αν θέλεις να κάνεις σοβαρή δουλεία χρειάζεσαι δύναμη, multi-tasking, video games,σύνδεση περιφερειακών τότε το laptop δεν έχει αντίπαλο, αν πάλι η καθημερινή σου ενασχόληση είναι γύρω από τα social media,βλέποντας βίντεο, τριγυρίζοντας στο internet και ελαφριές εφαρμογές τότε το tablet είναι για σένα.\nH Marion Cotillard Είναι σε Συζητήσεις για να Συμμετάσχει Μαζί με τον Brad Pitt σε Δράμα για τον Δεύτερο Παγκόσμιο ...\nTeaser της Σειράς Person of Interest από την Comic Con στη Νέα Υόρκη\nΑνακοινώθηκε το Sense8 Christmas Special και η Ημερομηνία Πρεμιέρας της 2ης Σεζόν\nTo Trailer του 3ου Επεισοδίου του Game of Thrones\nΝέοι Χαρακτήρες Έρχονται Στο Killer Instinct\nSneak Peek από την Ταινία Batman v Superman: Dawn of Justice